Aktuelnosti - jun 2018. godine\nNaslovna » Arhiva » Aktuelnosti - avgust 2018. godine\nRazmena iskustva iz IT sektora Srbije i Liberije\nDirektor kancelarije za IT i eUpravu Doc. dr Mihailo Jovanović ugostio je danas ministra unutrašnjih poslova Republike Liberije Varnija Sirlifa sa kojim je razgovarao o trenutnom stanju IT sektora u ove dve zemlje, kao i o projektima i planovima na tom polju. Jovanović je predstavio najvažnije projekte Kancelarije u domenu elektronske uprave kao i sve izazove sa kojima se Kancelarija susretala u toku njihove implementacije.\n„U periodu implementacije različitih eUsluga, susretali smo se velikim izazovima, koje smo uspešno savladali. Uspostavili smo jedinstvenu IKT mrežu elektronske uprave, Državni data centar i servisnu magistralu organa za razmenu podataka po službenoj dužnosti. Za pola godine korišćenja tog sofisticiranog informacionog sistema građanima smo uštedeli oko 500.000 sati čekanja u redovima, a državi preko 20 miliona dinara na štampanju papira. Nudimo Liberiji mogućnost da iskustva koje smo do sada stekli u razvoju elektronske uprave razmenjujemo i organizujemo obuke zaposlenih iz ove zemlje koja je povukla priznanje JPN Kosova i zauzela neutralni stav po tom pitanju’’ - izjavio je direktor Kancelarije za IT i eUpravu Mihailo Jovanović.\nMinistar unutrašnjih poslova Sirlif je predstavio izazove koje su pred njima s obzirom na to da se u Liberiji još uvek radi na izgradnji optičke i telekomunikacione infrastrukture i da nemaju razvijenu eUpravu, te da je Liberija veoma zainteresovana za razmenu znanja u oblati elektronske uprave sa Srbijom.\n„Još uvek radimo na izgradnji IKT infrastrukture u Liberiji i značajno je što možemo da vidimo odlične primere upotrebe IKT-a u državnim institucijama, kao i uspešno uvedene servise eUprave. Pred nama je veliki posao i svako iskustvo je za nas veoma korisno”- izjavio je Sirlif.\nOn je ovom prilikom posetio i prvi Državni Data centar koji je po tehničkim i bezbednosnim standardima jedan od najsavremenijih u regionu i u kom je smeštena ključna informaciono-komunikaciona infrastruktura Republike Srbije. Takođe, od skoro u Državnom Data centru nalazi se i oprema sa 30 miliona podataka iz matičnih knjiga građana Srbije. Data centar predstavlja uspešan primer centralizacije IT resursa organa državne uprave.\nDirektor Jovanović je se zahvalio ministru unutrašnjih poslova Republike Liberije Varniju Sirlifu na poseti i naglasio da je Kancelarija za IT i eUpravu spremna da pruži podršku u vidu stručne saradnje, obuka i treninga iz oblasti razvoja elektronske uprave, informacionih sistema i infrastrukture organa državne uprave.\n365 dana rada Kancelarije za informacione tehnologije i elektronsku upravu\nSporazum o saradnji sa tehničkim fakultetima\nKancelarija za IT i eUpravu potpisala je sporazum o saradnji sa pet obrazovnih institucija – Fakultetom tehničkih nauka Univerziteta u Novom Sadu, Fakultetom organizacionih nauka, Matematičkim fakultetom i Elektrotehničkim fakultetom Univerziteta u Beogradu. Saradnja je usmerena ka sledećim oblastima nauke i naučnih disciplina kao što je informatika, informacione tehnologije, softversko inženjerstvo, elektronska uprava, računarstvo i elektronika. Sporazum ima za cilj realizaciju inovativnih projekata, razmenu naučnih iskustava, ostvarivanje studenske prakse, kao i realizovanje predavanja, treninga, seminara i ostalih vidova obuka stručnjaka Kancelarije.\nPoziv na info sesiju povodom Konkursa u oblasti otvorenih podataka\nKancelarija za informacione tehnologije i elektronsku upravu u partnerstvu sa Programom Ujedinjenih nacija za razvoj (UNDP), radi detaljnijeg predstavljanja Konkursa u oblasti otvorenih podataka, poziva sve zainteresovane organizacije civilnog društva, medije i državne visokoškolske ustanove da učestvuju u info sesiji, koja će se održati 05. septembra u 15 h, u Startit Centru Beograd, u Savskoj br.5.\nKonkurs ima za cilj da doprinese izgradnji ekosistema otvorenih podataka u Srbiji, kroz podsticanje korišćenja otvorenih podataka javnih institucija, promociju različitih primena i koristi otvorenih podataka, kao i izgradnju kapaciteta različitih ciljnih grupa za obradu i kreativnu upotrebu otvorenih podataka.\nOvim konkursom predviđena je podrška projektima koji bi doprineli jednoj od tri različite oblasti:\nPonovna upotreba otvorenih podataka\nIzgradnja zajednice i promocija\nIzgradnja kapaciteta za upotrebu otvorenih podataka (obuke).\nKrajnji rok za dostavu prijava na konkurs je 30. septembar 2018.godine, do ponoći, a prijave se podnose elektronskim putem na adresu grants.rs@undp.org.\nNa ovom linku možete preuzeti sva dokumenta vezana za konkurs u oblasti otvorenih podataka, a za više informacija o samom konkursu, posetite www.rs.undp.org/konkurs-otvorenipodaci.\nZainteresovani za info sesiju mogu da prijave svoje učešće na grants.rs@undp.org do 4. septembra, sa naslovom poruke ''Prijava za info sesiju'', a navodeći ime i prezime, kao i naziv organizacije/visokoškolske ustanove.\nKonkurs se sprovodi u okviru projekta „Otvoreni podaci – otvorene mogućnosti“, koji podržava Svetska banka, Fond za dobru upravu Ujedinjenog kraljevstva (GGF) i Švedska agencija za međunarodni razvoj i saradnju (SIDA).\nPrvi hakaton Kancelarije za informacione tehnologije i elektronsku upravu\nKancelarija za informacione tehnologije i elektronsku upravu u saradnji sa Kabinetom predsednice Vlade i Inicijativom Digitalna Srbija organizovala je #CodeGovernment Hackathon namenjen unapređenju korisničkog iskustva na Portalu eUprava. Cilj hakatona je izrada softverskog i konceptualnog rešenja kao dela Portala koje će olakšati komunikaciju građana sa javnom administracijom i omogućiti pristup elektronskim uslugama građanima i privredi na „klik“. Timovi, njih ukupno 15, nadmetali su se neprekidno 48 sati u Beogradu i Nišu, a nagradni fond za 3 pobednička tima iznosio je ukupno 7.500$.\n„Projekat Digitalna transformacija u Srbiji jedan je od prvih koji je prošle godine inicirala Kancelarija za informacione tehnologije i elektronsku upravu, sa ciljem razvoja e-uprave i IT preduzetništva. Rezultati ovog projekta već se ogledaju u sprovođenju dva kruga prekvalifikacija za ukupno 800 polaznika. Iz prvog kruga od 100 polaznika već 30% rade kao programeri, a iz drugog kruga za 700 polaznika u toku je praksa nakon završetka obuke, ali se već 50 njih zaposlilo na programerskim poslovima. Najzad, od septembra pokrećemo i treći krug prekvalifikacija za 500 polaznika koji su u statusu zaposlenih. Takođe, rezultat ovog projekta ogleda se u pomoći domaćim kompanijama za dovođenje stranih stručnjaka za razvoj inovativnih proizvoda i rast IT startup-ova. Fond za dobru upravu britanske Vlade prepoznao je značaj ove inicijative Vlade Republike Srbije i donirao 2,1 milion evra dodatnih sredstava za digitalnu transformaciju u Republici Srbiji u različitim segmentima – počev od strategije razvoja e-uprave, preko razvoja infrastrukture eUprave, do novih elektronskih usluga za građane, privredu i državu. U tom smislu, zahvaljujemo se Fondu za dobru upravu i ambasadi Velike Britanije na značajnoj finansijskoj pomoći u realizaciji ovog projekta”, izjavio je Doc. dr Mihailo Jovanović, direktor Kancelarija za IT i eUpravu.\nElektronska prijava dece u predškolske ustanove\nPored Beograda, Sremske Mitrovice i Šapca, od aprila meseca i na teritoriji grada Novog Sada, omogućena je usluga eVrtić - lakši, brži, potpuno elektronski i besplatan način prijave dece za upis u predškolske ustanove. Elektronsko podnošenje prijave se vrši jednostavnim popunjavanjem online obrasca, a prilaganje izvoda iz matične knjige rođenih i uverenja o zaposlenju nije potrebno, jer se podacima pristupa automatski. Za prve dve nedelje u Novom Sadu podneto je preko 1.500 elektronskih prijava, a do danas preko 23.000 roditelja iz ova četiri grada podnelo je prijavu elektronski.\nPrestižna nagrada za razvoj informacionog društva WSIS\nKancelarija za IT i eUpravu je dobitnik prestižne svetske nagrade za 2018. godinu za doprinos razvoju informacionog društva u kategoriji „stvaranja dobrog okruženja za razvoj informacionog društva“, koju sedmu godinu za redom dodeljuje Svetski samit o informacionom društvu (WSIS) u Ženevi. Ovaj samit i dodelu nagrada zajednički organizuju ITU, UNESCO, UNDP i UNCTAD. Kancelarija je pobedila u oštroj konkurenciji od ukupno 685 prijavljenih i 492 nominovana projekta vladinih institucija, kompanija i organizacija civilnog društva iz celog sveta. Tom prilikom, g. Holinu Đao, generalnom sekretaru Međunarodne unije za telekomunikacije (ITU), najvišeg tela Ujedinjenih nacija specijalizovanog za informacione i komunikacione tehnologije, uručen je zvaničan poziv predsednice Vlade da poseti Srbiju.\nObjavljen konkurs za nabavku konsultantskih usluga za izgradnju sekundarnog Državnog data centra\nDanas je objavljen javni poziv za nabavku konsultantskih usluga za strategiju razvoja i koncepta izgradnje sekundarnog Državnog data centra.\nOvim su počele pripremne aktivnosti na izgradnji sekundarnog Državnog centra za upravljanje i čuvanje projekata – Data centar, koji će biti građen u Kragujevcu. On će doprineti neometanom i pouzdanom radu usluga elektronske uprave, bezbednom čuvanju podataka iz registara, kao i razvoju budućih usluga. Na taj način unaprediće se rad javne uprave što će ubrzati procedure i pojednostaviti svakodnevni život građana i poslovanje privrede.\nKonsultant će sagledati trenutno korišćenje i kapacitete IKT infrastrukture javne uprave kao i potencijalni budući rast u narednih 3 do 5 godina, kao i potencijalne potrebe tržišta, na osnovu čega će formulisati strategiju razvoja i koncept izgradnje budućeg Državnog data Centra.\nIzgradnja sekundarnog Državnog centra za upravljanje i čuvanje projekata – Data centar, proglašen je kao projekat od strateškog značaja od strane Vlade Republike Srbije.\nRok za podnošenje ponuda je 24. septembar 2018. godine, a svu potrebnu dokumentaciju zainteresovani mogu preuzeti ovde.\nOvaj projekat za potrebe Kancelarije za IT i eUpravu finansira britanski Fond za dobru upravu GGF a sprovodi ga UNDP.\nU prvoj fazi ovog projekta od oktobra 2017. godine, u okviru programa „Stop birokratiji“, omogućeno je da poslodavci više u Srbiji ne moraju lično da overavaju kartice zdravstvenog osiguranja svojih zaposlenih – država ih automatski produžava, bez podnošenja zahteva i odlaska na šalter. Informacioni sistem Republičkog fonda za zdravstveno osiguranje, preuzima podatke Poreske uprave o uplaćenim doprinosima i na osnovu njih automatski vrši overu. Kartice se na taj način produžavaju zaposlenima kojima poslodavci redovno uplaćuju doprinose i članovima njihovih porodica, penzionerima, kao i korisnicima naknade preko Nacionalne službe za zapošljavanje i članovima njihovih porodica. Poslodavcima se godišnje štedi oko 500.000 sati bespotrebnog odlaska na šaltere, odnosno oko 2 miliona evra. U drugoj fazi od 1. marta 2017. godine, omogućena je automatska overa kartica zdravstvenog osiguranja i osiguranicima samostalnih delatnosti (preduzetnici), poljoprivrednicima, sveštenicima, verskim službenicima, inostranim penzionerima, odnosno onima koji primaju penziju ili invalidninu od države sa kojom ne postoji bilateralni sporazum o socijalnom osiguranju, samostalnim umetnicima, zaposlenima kod fizičkih lica (koji nemaju PIB) i onima koji obavljaju poslove po osnovu ugovora o razmeni stručnjaka ili sporazumu o međunarodnoj tehničkoj saradnji. Automatska overa obuhvata i članove njihovih porodica koji se preko njih osiguravaju. Uvođenjem ovakvih elektronskih usluga život i poslovanje građana činimo komfornijim, a javnu upravu transparentnijom, efikasnijom i ekonomičnijom.\nInformacioni sistem „Bebo, dobro došla na svet“ je uveden u sva porodilišta u Srbiji, a ukupan broj prijava koje su do sada zahvaljujući njemu, poslate elektronskim putem iz porodilišta je više od 117098. Preko 90% roditelja se opredelilo za ovu elektronsku uslugu u porodilištu.\nDruga faza ovog projekta, koja je otpočela u januaru, predstavlja roditeljski dodatak „na klik“ i dostupna je u 38 gradova i opština, a od jeseni i u celoj Srbiji. Grad Beograd je otišao i korak dalje, te je majkama u Beogradu omogućio da se već u porodilištu prijave za novčano davanje porodilji, nezaposlenoj porodilji, novčano davanje porodilji za prvo dete, kao i novčano davanje za treće dete.\n18. аvgust 2018.\n365 dаnа rаdа Kаncеlаriје zа infоrmаciоnе tеhnоlоgiје i еlеktrоnsku uprаvu\nInfоrmаciоni sistеm е-Inspеktоr\nKаncеlаriја zа infоrmаciоnе tеhnоlоgiје i еlеktrоnsku uprаvu pоtpisаlа је ugоvоr zа implеmеntаciјu prојеktа еInspеktоr, kојi ćе оmоgućiti infоrmаtizаciјu rаdа 41 inspеkciјskе službе u Rеpublici Srbiјi dо mаја 2019. gоdinе. Uvоđеnjеm оvоg infоrmаciоnоg sistеmа оbеzbеđuје sе bоlја kооrdinаciја mеđu inspеkciјаmа, аutоmаtizаciја i bоlја еfikаsnоst nаdzоrа, stаndаrdizаciја rаdа inspеkciја, dоstupnоst pоdаtаkа svim inspеkciјаmа, а sаmim tim i smаnjеnjе trоškоvа zа privrеdu. Оd јеsеni prvе čеtiri pilоt inspеkciје (Sаnitаrnа inspеkciја, Тržišnа inspеkciја, Inspektorat za rad i Uprаvni inspеktоrаt) u kојimа rаdi оkо 700 inspеktоrа, krеću u prоbni rаd.\nProjekat je pokrenut na predlog ministarskog Saveta za inovaciono preduzetništvo i informacione tehnologije, kojim predsedava predsednica Vlade RS Ana Brnabić. Prvi krug prekvalifikacija za IT sektor pokrenut je 2017. godine gde je obučeno 100 polaznika. U 2018. godini Kancelarija za informacione tehnologije i elektronsku upravu organizovala je drugi krug prekvalifikacija na kojem je stručna komisija izabrala 700 kandidata, od 12.300 pristiglih prijava. Sprovođenje obuka obavljalo se u 9 škola i institucija, obuhvatalo je 18 različitih kurseva, a minimalan fond sati obuka iznosio je 250. U toku je i treći krug prekvalifikacija koji sprovodi Nacionalna služba za zapošljavanje na koji se prijavilo 10.476 kandidata.\nJavni poziv "Program za unapređenje biznis kapaciteta u IT sektoru“\nKabinet predsednice Vlade Republike Srbije i Kancelarija za IT i eUpravu u saradnji sa Programom Ujedinjenih nacija za razvoj (UNDP) uputili su poziv svim zainteresovanim pravnim licima da u okviru Programa za unapređenje biznis kapaciteta u IT sektoru, podnesu zahteve za dovođenje međunarodno priznatih stručnjaka za razvoj IT/inovativnih proizvoda i rast startup-ova na stručnim konferencijama namenjenim širem krugu zainteresovanih.\nOvaj Program realizuje se u okviru projekta “Srbija na dohvat ruke – Digitalna transformacija za razvoj”, koji Kabinet predsednice Vlade Republike Srbije i Kancelarija za IT i elektronsku upravu sprovode u saradnji sa UNDP.\n„Na konkurs mogu da se prijave sva pravna lica aktivna u oblasti informacionih tehnologija i inovacionog preduzetništva. Pravna lica mogu biti registrovana kao privredna društva, poslovna udruženja, udruženja građana i fondacije“, izjavio je direktor Kancelarije za IT i eUpravu, Mihailo Jovanović.\nZahtevi se podnose slanjem popunjenih obrazaca i prateće dokumentacije u elektronskom obliku, putem adrese it.program.rs@undp.org. Obrasci se mogu preuzeti na adresi rs.undp.org/it-program .\nZahtevi mogu da se podnose od 7. avgusta 2018. i biće obrađivani po redosledu podnošenja, sve do utroška raspoloživih sredstava za realizaciju Programa. Ukupna raspoloživa sredstva za realizaciju su oko 41.000 dolara i dodatnih 10.000 evra, koje je donirala italijanska ambasada u Srbiji, a očekuje se podrška i drugih donatora.\nELEKTRONSKO PLAĆANjE NA PORTALU e-UPRAVA\nKancelarija za informacione tehnologije i elektronsku upravu omogućila je svim korisnicima nacionalnog Portala eUprava da administrativne takse za sve usluge dostupne na Portalu mogu da plate elektronski. Dostupno je plaćanje nacionalnom Dina platnom karticom, Master, Maestrom ili Viza platnom karticom svih banaka koje posluju na tržištu Srbije, kao i elektronskim novcem. Građani mogu usluge na Portalu eUprave da plate i integrisanim elektronskim bankarstvom – to je prvi put da je ovaj vid elektronskog plaćanja omogućen na internet portalima u Srbiji. Poziv bankama da omoguće postojeće ili zajednički sa Kancelarijom razviju nove modele elektronskih plaćanja je stalno otvoren.\nPoziv na Konkurs u oblasti otvorenih podataka\nKancelarija za informacione tehnologije i elektronsku upravu u saradnji sa Programom Ujedinjenih nacija za razvoj (UNDP), poziva zainteresovane organizacije civilnog društva, medije i državne visokoškolske ustanove da se prijave na Konkurs u oblasti otvorenih podataka.\n„Pozivamo sve zainteresovane organizacije civilnog društva, medije i državne visokoškoslke ustanove da doprinesu izgradnji ekosistema otvorenih podataka u Srbiji kroz podsticanje korišćenja otvorenih podataka javnih institucija promociju različitih primena i koristi otvorenih podataka kao i izgradnju kapaciteta različitih ciljnih grupa za obradu i kreativnu upotrebu otvorenih podataka“, izjavio je Doc. dr Mihailo Jovanović, direktor Kancelarije za IT i eUpravu.\nKonkurs predviđa podršku projektima koji bi doprineli jednoj od tri različite oblasti:\nIzgradnja kapaciteta za upotrebu otvorenih podataka (obuke)\nKrajnji rok za dostavu prijava je 30. septembar 2018. godine, do ponoći, a prijave se podnose elektronski na adresu grants.rs@undp.org.\nJovanović je podsetio da Kancelarija za informacione tehnologije i elektronsku upravu u okviru projekta „Otvoreni podaci – otvorene mogućnosti“ je pokrenula prvi nacionalni Portal otvorenih podataka data.gov.rs, koji predstavlja centralno mesto na kojem su objedinjeni otvoreni podaci javnih institucija i stavljeni na raspolaganje građanima, privatnom i nevladinom sektoru.\nOn je dodao da je od aprila 2018. godine na snazi je Zakon o eUpravi koji uvodi ponovnu upotrebu podataka, definisani su otvoreni podaci, otvorena licenca kao i Portal otvorenih podataka.\nNa ovom linku možete preuzeti sva dokumenta vezana za konkurs u oblasti otvorenih podataka.\nPodatke je na portalu do avgusta 2018. godine objavilo 27 javnih institucija, koje su ukupno otvorile 105 skupova podataka sa ukupno 354 resursa (datoteka). Otvaranje podataka predstavlja strateško opredeljenje Vlade Srbije, reflektovano u Strategiji razvoja elektronske uprave i Akcionom planu za sprovođenje međunarodne inicijative Partnerstva za otvorenu upravu u Republici Srbiji. Otvoreni podaci dobili su posebno mesto i u ekspozeu predsednice Vlade Ane Brnabić.\nKancelarija za informacione tehnologije i elektronsku upravu uspostavila je prvi Državni data centar, koji je po tehničkim i bezbednosnim standardima jedan od najsavremenijih u regionu i u kom je smeštena ključna informaciono-komunikaciona infrastruktura Republike Srbije. U Državnom data centru se smešta oprema državnih organa i pruža usluga Državnog klauda – Government cloud. Centar ispunjava Tier 3+ standard, a usluge Centra se pružaju u skladu sa bezbednosnim standardom ISO 27001, kao i standardima kvaliteta ISO 9001 i kvalitetom pružanja usluga ISO 20000. Od skora u Državnom data centru se nalazi oprema Ministarstva državne uprave i lokalne samouprave sa 30 miliona podataka iz matičnih knjiga rođenih, venčanih i umrlih, a do kraja godine na ovoj opremi će se naći i knjiga državljanstava u saradnji sa Ministarstvom unutrašnjih poslova i Ministarstvom državne uprave i lokalne samouprave.\nKancelarija za informacione tehnologije i elektronsku upravu u okviru projekta „Otvoreni podaci – otvorene mogućnosti“ koji se realizuje uz podršku Programa UN za razvoj (UNDP), Svetske Banke, Vlade Velike Britanije i Švedske međunarodne agencije za razvoj i saradnju (SIDA), pokrenut je prvi nacionalni Portal otvorenih podataka data.gov.rs . Portal predstavlja centralno mesto na kojem su objedinjeni otvoreni podaci javnih institucija i stavljeni na raspolaganje građanima, privatnom i nevladinom sektoru. Broj javnih institucija i dostupnih informacija na Portalu otvorenih podataka, udvostručen je za svega četiri meseca od pokretanja platforme, a najbolji pokazatelj velikog pomaka u ovoj oblasti je indeks otvorenih podataka, koji je Srbiju smestio na prvo mesto u regionu i 41. na listi svih članica Ujedinjenih nacija. Podatke na portalu do avgusta 2018. godine objavilo je 27 javnih institucija, koje su ukupno otvorile 105 skupova podataka sa ukupno 354 resursa (datoteka). Otvaranje podataka predstavlja strateško opredeljenje Vlade Srbije, reflektovano u Strategiji razvoja elektronske uprave i Akcionom planu za sprovođenje međunarodne inicijative Partnerstva za otvorenu upravu u Republici Srbiji. Otvoreni podaci dobili su posebno mesto i u ekspozeu predsednice Vlade Ane Brnabić. Podaci sa nacionalnog Portala otvorenih podataka se automatski objavljuju i na evropskom Portalu.\nInformacioni sistem e-ZUP\nInformacioni sistem eZUP je sofisticiran informatički alat koji omogućava pribavljanje podataka po službenoj dužnosti što predstavlja veliki iskorak u automatizovanju administrativnih postupaka i uvođenju moderne elektronske uprave u Srbiji. Nosioci najvećih baza podataka - Ministarstvo državne uprave i lokalne samouprave, Ministarstvo unutrašnjih poslova, Republički fond za penzijsko i invalidsko osiguranje, Centralni registar obaveznog socijalnog osiguranja, Nacionalna služba za zapošljavanje, Ministarstvo pravde, Poreska uprava Republike Srbije i Republički geodetski zavod, omogućili su pristup ka ukupno 18 svojih baza podataka preko Servisne magistrale organa. Informacioni sistem eZUP danas koristi 320 različitih institucija javne uprave i do danas preko njega je upućeno 360.424 zahteva. Uvođenjem eZUP-a u prvoj godini, građanima je ušteđeno 500.000 sati čekanja na šalterima, dok je država uštedela oko 20 miliona dinara na štampanju i izdavanju papira. Samo u prvih pet meseci ove godine napravljeno je 30 odsto manje papirnih izvoda iz matičnih knjiga rođenih nego u istom periodu prošle godine. Ako se uzme u obzir da je 2017. u odnosu na 2016. godinu proizvedeno 24 odsto manje papirnih izvoda, prateći ovaj trend, smatramo da će papirni izvodi zahvaljujući eZUP-u vrlo brzo otići u istoriju.\nKancelarija za informacione tehnologije i elektronsku upravu osnovana je pre tačno godinu dana Uredbom Vlade Republike Srbije, na inicijativu premijerke Ane Brnabić, kao bitna stavka u okviru procesa digitalizacije koja je definisana kao prioritet Vlade. Zadatak Kancelarije je da konsoliduje državne IT resurse, obezbedi povezivanje različitih informacionih sistema i bude snažna podrška i osnova daljeg razvoja elektronske uprave Srbije. Tokom godinu dana rada ostvareni su značajni rezultati na ovim poljima, unapređene su postojeće elektronske usluge i kreirane nove usluge za građane, privredu i državu, a Kancelarija je postala jedan od ključnih faktora digitalizacije Srbije.\nPogledajte starije aktuelnosti


KADRI VESELJI NASTAVLJA SA SRAMNIM IZJAVAMA: "Ovi izbori su potvrdili institucionalni i teritorijalni suverenitet Republike Kosovo!" • HAPPYTV.RS\n13 minutes ago • Naslovi\nKADRI VESELJI NASTAVLJA SA SRAMNIM IZJAVAMA: "Ovi izbori su potvrdili institucionalni i teritorijalni suverenitet Republike Kosovo!"\nLider Demokratske partije Kosova Kadri Veselji čestitao je građanima četiri opštine na severu Kosova i Metohije na neometanom izbornom procesu, koji je u nedelju održan i ocenio da su ovi izbori potvrdili institucionalni i teritorijalni suverenitet lažne države Kosovo.\nLider Demokratske partije Kosova Kadri Veselji čestitao je građanima četiri opštine na severu KiM na neometanom izbornom procesu, koji je u nedelju održan i ocenio da su ovi izbori potvrdili institucionalni i teritorijalni suverenitet lažne države Kosovo.\nOn im je zahvalio na podršci i poverenju koje su dali DPK.\n- Čestitam građanima četiri severne opštine Kosova i Metohije na neometanom izbornom procesu i zahvaljujem im na snažnoj podršci i velikom poverenju svojoj stranci Demokratskoj partiji (lažne države Kosovo), kao pobedničkoj albanskoj stranci.\n- Ovi izbori su potvrdili institucionalni i teritorijalni suverenitet (tzv.) Republike Kosovo. Zajedno ćemo raditi na poboljšanju života svih u Mitrovici, Leposaviću, Zvečanu, Zubinom Potoku i širom Kosova i Metohije. Idemo napred u novu deceniju - Veseljijeve su reči.


NBS: Smanjena freferentna kamatna stopa – Balkanekspresrb.rs\nIzvršni odbor Narodne banke Srbije, na današnjoj sednici odlučio je da referentnu kamatnu stopu smanji na nivo od 3 odsto. Istovremeno, doneta je odluka o suženju koridora kamatnih stopa sa ±1,5 na ±1,25 procentnih poena, što znači da je kamatna stopa na depozitne olakšice ostala nepromenjena.\nDonoseći takvu odluku, Izvršni odbor je procenio da očekivano kretanje inflacije i njenih faktora u narednom periodu pružaju mogućnost za dodatno ublažavanje monetarne politike.\nUsporavanje inflacije u protekla tri meseca bilo je veće od očekivanog i međugodišnja inflacija je u martu iznosila 1,4 posto, što ukazuje da su inflatorni pritisci dodatno sniženi. Niske inflatorne pritiske potvrđuje i kretanje bazne inflacije, koja je u martu usporena na 0,8 posto međugodišnje. To je njen najniži nivo otkada se inflacija meri promenom indeksa potrošačkih cena.\nIzvršni odbor je istakao da će se, prema projekciji, inflacija i narednih meseci zadržati oko tekućeg nivoa. Približavanje centralnoj vrednosti cilja očekuje se u toku naredne godine, čemu će doprineti i rast domaće tražnje. Na to da su inflatorni pritisci ostali niski, ukazuju i usidrena inflaciona očekivanja finansijskog sektora i privrede, koji očekuju da će inflacija i za dve godine dana unapred biti na centralnoj vrednosti cilja (3,0 posto). Smanjenjem referentne kamatne stope, u uslovima niskih inflatornih pritisaka, Narodna banka Srbije će pružiti dodatnu podršku kreditnoj aktivnosti i privrednom rastu.\nIzvršni odbor je istakao da opreznost u vođenju monetarne politike i dalje proističe iz dešavanja na međunarodnom finansijskom tržištu i kretanja svetskih cena primarnih proizvoda. Neizvesnost na međunarodnom finansijskom tržištu i dalje je prisutna po osnovu monetarnih politika vodećih centralnih banaka, FED-a i Evropske centralne banke, kao i odnosa njihovih valuta. Iako je kretanje svetskih cena primarnih proizvoda i dalje volatilno, u narednom periodu se ne očekuje njihov znatniji rast. Izvršni odbor ističe i da je otpornost naše privrede na eventualne negativne uticaje iz međunarodnog okruženja povećana zahvaljujući jačanju domaćih makroekonomskih fundamenata i povoljnijim izgledima za naredni period.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 10. maja 2018.(Press NBS)♦\n“Zeri” poslanici Srpske liste postali opozicija – ministri ostali u foteljama


Kratak opis projekta – Nastavnici bez granica\nCiljevi – Faze – Uloga – Realizacija – Rezultati\nintenziviranje samostalnosti talentovanih učenika u procesu učenja u cilju postizanja boljih rezultata u radu i bržeg napredovanja;\nedukacija nastavnika za efikasniju primenu tematskog planiranja i stručno vođenje portfolija;\nrazvoj preduzetničke kompetencije kod učenika kao preduslova za pravi izbor srednje škole.\nCiljevi projekta su proizašli iz SWOT analize, koja nam je pokazala da se tematsko planiranje koje postoji ne realizuje u potpunosti i da nisu dovoljno podstaknuta deca koja brže napreduju u radu, da portfolio nije dovoljno stručno vođen i da kod učenika ne razvija preduzetničku kompetenciju koja će im pomoći pri izboru srednje škole, zanimanja ili nastavka akademskog školovanja. Takođe, analiza je pokazala da pružena dodatna obuka u Srbiji kroz akreditovane seminare ne daje odgovore na pitanja i probleme koje smo indentifikovali u našoj školi.\nZato verujemo da će nam projekat „Nastavnici iznad granica“ biti podrška u ostvarivanju postavljenih ciljeva i da ćemo unaprediti rad učenika, nastavnika i obogatiti se novim iskustvima.\nOsnovne aktivnosti projekta po fazama su sledeći:\nseptembar – decembar 2017. godine,\nupoznavanje sa kulturom zemlje domaćina,\nplaniranje putovanja, upoznavanje škole domaćina putem video konferencije,\nprezentacija projekta u matičnoj školi i nadležnoj Školskoj upravi,\njanuar – april 2018. godine\nrazmena pedagoške dokumentacije sa školom domaćina ,\njob shadowing (03. 03. – 16. 03. 2018. godine),\nmaj – avgust 2018. godine,\nprezentovanje rezultata aktivnosti job shadowing:\nčlanovima nastavničkog veća,\nučenicima Učeničkog parlamenta,\nkolegama u drugim obrazovnim instucijama,\nnadležnoj Školskoj upravi,\nštampanim i elektronskim medijima,\nna aktuelnim društvenim mrežama,\nizveštavanje Erazmus+ kancelarije Fondacije Tempus.\nUloga učesnika projekta\nZa potrebe planiranja, sastavljanja, realizovanja, praćenja i evaluacije projektnih aktivnosti biće sačinjen projektni tim od 10 članova. Projektni tim čine predstavnik rukovodećeg organa škole, pravne, finansijske i stručne službe škole, kao i samih nastavnika učesnika mobilnosti. Nastavnici, učesnici mobilnosti su svojim kompetencijama u radu, posebnom angažovanju, iskustvom stekli pravo da učestvuju u ovom projektu.\nProjekat će biti realizovan kroz predavanja i radionice i medijskim nastupima kroz različite forme, ugledne časove, izveštavanjem. U fazi mobilnosti, skajp-predavanja, praćenjem rada nastavnika.\nNakon realizovane aktivnosti mobilnosti u školi će naredne školske godine biti određeno jedno odeljenje prvog razreda, kao pilot odeljenje, u kojem će svi učenici biti praćeni na nov način-sačinjavanje portfolija i pedagoškog profila za svakog učenika uz aktivni angažman samih učenika. Na osnovu portfolija učenika nastavniku, koji je prošao kroz diseminaciju, biće olakšano identifikovanje talentovanih učenika i biće od koristi za planiranje, realizaciju i praćenje njihovog napredovanja, ali i za razvijanje preduzetničkih kompetencija tokom pohađanja osnovne škole.


Poslovne studije slučaja - razlog okupljanja najprestižnijih svetskih univerziteta u Beogradu : Nadlanu.com\nObjavljeno 17. feb 2019. / 17:30:47\nU aprilu će se takmičiti timovi od po četiri studenta, koji dolaze iz zemalja iz celog sveta kao što su Amerika, Australija, Kanada, Rusija, Švajcarska, Kina, Tajland... Sa njima će takođe snage odmeriti i srpski tim, sa Fakulteta organizacionih nauka. Pored rešavanja različitih studija slučaja, odnosno takmičarskog dela BBICC-a, učesnici će imati priliku da, kroz razne društvene i zabavne aktivnosti, upoznaju Beograd i srpsku tradiciju, kulturu i običaje.\nIdeja za osnivanje jednog ovakvog takmičenja u Beogradu proizašla je upravo iz uspeha koje su studenti FON-a postigli u rešavanju poslovnih studija slučaja, u konkurenciji sa najprestižnijim univerzitetima i biznis školama iz celog sveta. Samo neki od uspeha srpskih studenata, pod mentorstvom prof. dr Vesne Damnjanović bili su: prvo mesto u svetu na takmičenju University of Navarra International Case Competition u Pamploni, u Španiji, u martu 2015. godine; prvo mesto na takmičenju BI International Case Competition u Oslu, u Norveškoj, u februaru 2016. godine; prvo mesto na takmičenju McGill Management International Case Competition u Montrealu, u Kanadi, u martu 2016. godine, treće mesto na takmičenju FEP U. Porto International Case Competition u Portu, u Portugalu, u oktobru 2016. godine; finalisti na takmičenju CBS Case Competition u Kopenhagenu, u Danskoj u februaru 2018. godine; prvo mesto na takmičenju Unilever Future Leaders' League u Londonu, u Velikoj Britaniji, u aprilu 2018. godine; finalisti na takmičenju L'Oréal Brandstorm u Parizu, u Francuskoj u martu 2018. godine, regionalni pobednici na takmičenju Unilever Future Leaders' League u Bukureštu, u Rumuniji, u februaru 2019. godine i plasman na finale u Londonu. Studenti FON-a, osim rezultata na svetskom nivou redivno postižu uspehe na nacionalnom i regionalnom nivou.\nbeogradfonPoslovne studije slučaja


U BiH najviše ulagale Austrija i Hrvatska - Vrisak.info\nPromatrano po djelatnostima, najviše investicija je realizirano u oblasti financijskih uslužnih djelatnosti (bankarski sektor).\nSredišnja banka Bosne i Hercegovine (SBBiH) objavila je statistiku direktnih stranih investicija za 2017. godinu, koja pokazuje da je priliv direktnih stranih investicija u 2017. godini iznosio 777,7 milijuna KM, odnosno 2,5% BDP-a.\nPriliv direktnih stranih investicija u 2017. godini veći je za 213,6 milijuna KM u odnosu na 2016. godinu. U pogledu geografskog rasporeda, najviše priliva investicija u 2017. bilo je iz Austrije (186,8 milijuna KM), Hrvatske (102,0 milijuna KM), Slovenije (101,7 milijuna KM), Švicarske (58,7 miliuuna KM) te Srbije (53,9 milijuna KM).\nPromatrano po djelatnostima, najviše investicija je realizirano u oblasti financijskih uslužnih djelatnosti (bankarski sektor) u iznosu od 261,2 milijuna KM, u oblasti trgovine na malo u iznosu od 110,2 milijuna KM, zatim 64,2 milijuna KM u oblasti proizvodnje i opskrbe električnom energijom te 50,7 milijuna KM u oblasti proizvodnje baznih metala, i u proizvodnji motornih vozila 46,5 milijuna KM. U ukupan rezultat ulaze i odlivi investicija, pri čemu je najveći odliv u oblasti proizvodnje pića u iznosu od 35,6 milijuna KM. Na kraju 2017. godine, stanje direktnih stranih investicija je iznosilo 13,45 milijardi KM, od čega se najveći dio od 66,1% odnosi na vlasničke udjele.\nNajveći iznos stanja direktnih investicija se i dalje odnosi na Austriju (2,6 milijardi KM), Hrvatsku (2,3 milijarde KM) i Srbiju (2,0 milijardi KM). Kada je riječ o izlaznim stranim direktnim investicijama iz Bosne i Hercegovine u inozemstvo, u 2017. godini tijekovi investiranja u inozemstvo iznosili su 132,0 milijuna KM. Iznos investicija u inozemstvo u 2017. godini veći je za 70,3 milijuna KM u odnosu na 2016. godinu kada su izlazne investicije zabilježile iznos od 61,7 milijuna KM.\nKao posljedica investiranja u proteklim godinama, ukupno stanje domaćih investicija u inozemstvu iznosi 872,8 milijuna KM. U skladu s politikom revizije i na osnovu dodatnih podataka, s objavljivanjem podataka za 2017. godinu izvršene su revizije i za dvije prethodne godine, priopćeno je iz SBBiH.


Gradska uprava objavila najnovije analize vode • ZRENJANIN DANAS\nGradska uprava objavila najnovije analize vode\nBy Redakcija on 7 априла, 2020\nKao što smo juče saopštili, rezultati analiza koje sprovodi Zavod za javno zdravlje Zrenjanin pokazuju da voda iz postrojenja za preradu ispunjava sve propisane kriterijume – poručuju u Gradskoj upravi.\n“Veoma mi je drago što građanima možemo da predstavimo ove analize. Ni jednog momenta nismo pomišljali da odustanemo, iako smo se sve ovo vreme suočavali sa ozbiljnim opstrukcijama. Velika želja da rešimo gorući i višedecenijski problem građana, koji niko pre nas nije uspeo da reši, bila je jača od bilo kakvih saplitanja na koje smo nailazili“, poručuje gradonačelnik Zrenjanina Čedomir Janjić.\n“Svakako ćemo posvetiti maksimum pažnje i vremena kako bismo pomogli investitoru da prevaziđe sve probleme. Investitor je obezbedio sredstva za dodatna ulaganja i verujem da će vrlo brzo rešiti problem sa pritiskom, ali i druge probleme na koje je naišao. Veoma naporno i predano radimo i verujem da skidanje zabrane, koja je uvedena još 2004. godine, neće biti mrtvo slovo na papiru. Ubeđen sam da će zabrana o upotrebi vode biti skinuta na zadovoljstvo svih nas“, istakao je gradonačelnik Čedomir Janjić.\nU nastavku teksta pogledajte analize od 25. do 31.marta.2020 godine.


U NEVERICI Pogledajte kako je Nadal slavio trijumf u nestvarnom četvrtfinalu US Opena /VIDEO/\nNakon što je posle skoro petosatne borbe savladao Austrijanca Dominika Tima u četvrtfinalu US Opena, Rafael Nadal je bio u neverici.\nI ne čudi - izgubio je prvi set sa 0:6, proveo na terenu maltene pet punih sati, a kada je posle taj-brejka u petom setu osvojio poslednji poen na meču, podigao je ruke, povio glavu unazad i zastao. Nekoliko sekundi je ostao u tom položaju, ne verujući ni sam kroz šta je sve prošao:\nA prošao je kroz vrlo dramatičan sudar sa sjajnim Austrijancem, koji je i vodio, i vraćao se u život posle rezultatskog zaostatka. Nakon završetka ovog duela, Rafa mu je prišao, zagrlio i iskreno čestitao na velikoj borbi.\nNadal će, podsetimo, igrati u polufinalu protiv Del Potra, sa kojim se sastajao 16 puta i vodi sa 11:5 u pobedama. Novaka Đokovića najpre u noćnom terminu čeka duel sa senzacijom iz Australije, Džonom Milmanom, kog je savladao u jedinom dosadašnjem susretu. Bude li igrao u eventualnom polufinalu sa Marinom Čilićem, u taj susret će ući sa prednošću od 15:2 u međusobnim okršajima, dok protiv Keija Nišikorija, Čilićevog takmaca u četvrtfinalu, Nole vodi sa 14:2.\nRODŽER IMAO ISTI PROBLEM KAO NOVAK Švajcarac otvoreno o jednoj stvari koja ga je MUČILA na US Openu\nMiomir Kecmanović ispisuje nove stranice teniske istorije. Ali, kako mu je pošlo za rukom da toliko oduševljava na Indijan Velsu, gde se na tamošnjem masters turniru ovaj 19-godišnjak plasirao u četvrtfinale u kome ga čeka Miloš Raonić?


Po statistikama, koju vodi Odsjek za zaštitu potrošača u Ministarstvu trgovine i turizma RS, od ukupno 3.213 žalbi građana, njih čak 2.403 odnosilo se na ove usluge.\nKvalitet i cijena tih usluga ove godine su bili u fokusu obilježavanja 15. marta, Svjetskog dana zaštite potrošača, saopštilo je šest vodećih udruženja za zaštitu potrošača u RS i Tuzlanskom kantonu. Udruženja "Topeer" Doboj, "DON" Prijedor, "Oaza" Trebinje, "Zvono" Bijeljina i "Reakcija" Banjauka podsjetili su da je upravo ovaj segment zaštite prava potrošača bio u fokusu njihovog rada u 2019. godini.\nU prošlog godini su u Federaciji BiH pokrenuti i prvi sudski sporovi u cilju zaštite kolektivnih prava potrošača. U Mostaru i Travniku potrošači su tužili komunalna preduzeća i opštine. U pojednim slučajevima kolektivnog kršenja prava potrošača podignute su i prijave za utvrđivanje krivične odogovornosti osoba koje rukovode komunalnim preduzećima.\n- Nepostojanje ugovora, sa jasno preciziranim pravima i obavezama potrošača u segmentu komunalnih usluga, jednostrano i neosnovano povećanje cijena usluga, promjena uslova isporuke usluge najčešći je oblik kršenja prava potrošača od strane javnih komunalnih preduzeća -navodi se u saopštenju potrošačkih udruženja.\nIz tog razloga je, smatraju oni, nužno da se predstavnicima potrošača omogući da imaju aktivniju savjetodavnu i korektivnu ulogu prilikom kreiranja potrošačkih politika.\nPredlažu da se u svim lokalnim zajednicama formiraju savjeti za zaštitu potrošača, što je i zakonom propisano.\n- Zakonska obaveza koje su imale opštine i gradovi u RS, da formiraju savete, samo je delimično provedena. Rezultat ovakvog nemara lokalnih zajednica su gruba kršenja prava potrošača i nizak nivo njihove zaštite. S druge strane, u nekim komunalnim preduzećima u RS su formirane komisije koje se bave rješavanjem prigovora potrošača, putem čega je omogućeno da udruženja potrošača, zajedno s predstavnicima tih preduzećima, učestvuju u rešavanju prigovora građana - kaže Murisa Marić, izvršna direktorka Udruženja "DON".\nDodaje da je stav potrošačkih udruženja u BiH da je neophodno raditi na unapređenju propisa iz oblasti zaštite prava potrošača, kao i opštih uslova za pružanje usluga komunalnih preduzeća i telekom operatera. Potrebno je zabraniti jednostrano povećanje cijena usluga, kao i izmjene opštih uslova za isporuku usluga telekom operatera bez saglasnosti udruženja potrošača.\nOve aktivnosti udruženja potrošača će podržati Evropska unija, koz projekat "Doprinos organizaciji civilnog društva zaštiti potrošača u BiH u skladu sa EU standardima". U sklopu tog projekta će udruženja potrošača pokrenuti najšire javne konsultacije sa drugim organizacijama, ali i sa inspekcijskim organima i nadležnim ministarstvima u Republici Srpskoj i Federaciji BiH, pojašnjava Marićeva.\n- Pomenuta kršenja prava potrošača, dakle svih građana BiH, institucionalnog su i sistemskog tipa, te jedino sistematski mogu biti riješena, kroz dijalog svih nosioca za zaštitu potrošača, stav je vodećih udruženja za zaštitu potrošača - kaže Murisa Marić.\nRazumijevanje i konkretno djelovanje u kolektivnoj zaštiti prava potrošača od sistemske diskriminacije, udruženja potrošača očekuju i od strane Ombudsmana za zaštitu potrošača BiH, Regulatorne agencije za komunikacije i Kokurencijskog saveta BiH.\nUsluge telekom operatera u BiH su preskupe, a što je najgore, propisi im omogućavaju da na legalan način jednostrano mijenjaju cijene, dakle poskupljuju ionako već skupe usluge mobilne telefonije, interneta i kablovske televizije, kaže Murisa Marić.\nDobra vijest je, dodaje Marićeva, da je u toku procedura za izmjenu Pravila 69 Regulatorne agencije za komunikacije BiH, kojom se reguliše utvrđivanja cijena telekomunikacionih usluga. U ovom procesu, poručuje Marićeva, udruženja očekuju podršku Ombudsmana za zaštitu potrošača BiH.\nIZVOR: Vebsajt Srpskainfo, Tijana Grujić, 16.03.2020.


Smeštaj u Banji - Banje - Terme iz okruženja na sajmu turizma\nBanje - Terme iz okruženja na sajmu turizma\nU prošloj objavi smo pisali o banjama iz Srbije i njihovo predstavljanje na sajmu turizma u Beogradu 2013 godine, želimo da Vam prenesemo i kako se banje-terme iz susednih država predstavile svoje lekovite vode na sajmu.\nTerme Ilidža kod Sarajeva je predstavio hotelsko banjski rekreativni centar hoteli Ilidža, akcenat je stavljen na zdravstveni turizam kao i prednost blizine Sarajeva na samo 7km.\nTerme Ilidža imaju dugu istoriju prve analize termalnih voda urađene su još 1894 godine u Beču, vode ove terme su prema balneološkoj klasifikaciji hidrokarbonato-sulfatno-kloridno calciskonatrijskog tipa i temperatura vode je 58 C. Najčešće se koriste za lečenje reumatske bolesti, neuroloških bolesti, bolesti krvnih sudova i sl.\nTuristička organizacija Grčke je pored mnogobrojnih plaža, ostrva predstavila i grad Edipsos koji se nalazi na ostrvu Evia i predstavlja jedno od najstarije lečilište termalnom vodom u Grčkoj.\nTuristička organizacija Slovenije je svakako predstavila svoje terme, i ako je akcenat na promociju evropskog prvenstva u košarci koje se ove godine održava u Sloveniji. Na jednom mestu je moglo da se sazna o petnaest verifikovanih slovenskih lečilišta - terme. Njihovim nastupom je apsolutno jasno koliko Slovenija ulaže i veruje u banjski turizam. Pristup da terme ponude ne samo za zdravstveni turizam već i spa program sa welnesom je dobitna kombinacija, gotovo da sve terme imaju akva parkove, otvorene i zatvorene bazene, sa puno propratnim sadržajima koji mogu da privuku posetioce tokom cele godine i time izbegnu sezonalnost, što je u našim banjama svakako izraženo.


SEEbiz.eu / RS / NIS smanjio isporuku avio-goriva, počeo hitan uvoz\nNaftna industrija Srbije Rafinerija Pančevo avio-gorivo\nDatum objave: 07.09.2019. - 20:00:12\nKompanija je saopštila da će nastojati da proizvodnju avio-goriva obnovi u najkraćem mogućem roku, prenosi RTS.\nKako se navodi u saopštenju, NIS je započeo i hitan uvoz tog derivata iz zemalja regiona.\nNIS navodi da je shodno procedurama o nastaloj situaciji obavestio i klijente na aerodromima u Beogradu i Nišu.\nOd subote od 13.00 casova pa do ponoci, kompanija je omogucila dopune goriva za vazduhoplove u odgovarajucim kolicinama.\nNaftna industrija Srbije se izvinjava potrošacima zbog nastale situacije i preduzima sve napore kako bi se snadbevanje tržišta stabilizovalo početkom naredne nedelje.


Zbog radova na zamjeni prelaznih naprava na vijaduktu Bojnik (A-1 Sarajevo zapad-Sarajevo sjever) saobraća se usporeno, jednom trakom. Na magistralnom putu M-16.4 Novi Travnik-Bugojno, zbog radova na rekonstrukciji mosta na ulazu u Bugojno, obustavljen je saobraćaj. Putnička vozila koriste alternativni pravac kroz naselja Kula i Kandija, dok teretna vozila iznad 7 tona ukupne mase, kao i do sada, koriste put Travnik-Donji Vakuf-Bugojno.Zbog radova u tunelu Vranduk II, na magistralnom putu M-17 Zenica-Nemila saobraća se jednom trakom-naizmjenično. Tokom dana, zbog pojačane frekvencije vozila na ovoj dionici, dolazi do formiranja dužih kolona vozila u oba smjera.\nNa raskrsnici magistralnih puteva M-17 i M-6 u Tasovčićima u toku je izgradnja kružnog toka, zbog čega se saobraća sporije, uz obavezno poštivanje privremeno postavljene signalizacije. Usporeno, zbog radova, saobraća se i na putnim pravcima: M-18 Semizovac-Vogošća (na ulazu u Vogošću), M-18 Kladanj-Podpaklenik, M-2 prolaz kroz Neum, M-4 Teslić-Karuše i M-16 Banja Luka–Crna Rijeka (u mjestu Dabrac).Na graničnim prelazimaovoga jutra nema dužih zadržavanja.Zbog radova u Hrvatskoj, zatvoreni su granični prelazi Ivanica-Gornji Brgat i Bosanski Novi-Dvor (za vrijeme obustave, omogućen je prelazak pješaka i biciklista). Iz sigurnosnih razloga obustavljen je saobraćaj za teretna vozila i autobuse na saobraćajnicama prema i od mosta graničnog prelaza Brčko-Gunja.


Zenker Brothers i Regen 16. spetembra u Barutani! - Dan u Beogradu\nNaslovna » Izlasci » Muzika » Clubbing » Zenker Brothers i Regen 16. septembra u Barutani!\nDuB volonteri 8. avgust 2017. Clubbing Postavite komentar\nBraća Zenker, Dario i Marko dolaze iz Minhena. Oni su pored svoje virtuoznosti za di džej pultom takođe izvrsni producenti. Njihova parola je: „Nije nas briga za hype, radimo ono što volimo!“\nU proteklih deset godina potpisali su za „Tresor“ i „Frozen Border“ pored izdanja za sopstveni label. Njhov način sporog uplivavanja u techno scenu kulminirao je debi albumom „Immersion“ koji odiše jedinstvenom atmosferom zanimljivih ritmičkih šablona isprepletanih snažnim sintovima. Jednostavno proveli su poslednju deceniju preoblikujući tehno muziku i uspeli su!\nPult će sa njima deliti Regen koji je među predstavnicima ranije domaće anderground scene, a takođe i jedan od naših najistaknutijih di džejeva i producenata. On neguje specifičan mračniji zvuk kojim je izgradio novi stil izvođenja, a njegovu inovativnost prepoznala su i sama braća Zenker koji su ga prisvojili u svoju „Ilian Tape“ zajednicu.\nKarte su dostupne putem Eventim Srbija i Gigstix prodajne mreže po ceni od 690 RSD. (danubeogradu.rs; Katarina Tomović)\nTagoviavgust 2017 barutana beograd clubbing dešavanja u beogradu izlasci kalemegdan leto u beogradu muzika zenker brothers\nPrethodni KCB: Izložba „Male priče“ Dejvida Linča\nSledeći Festival evropske studentske animacije – FESA 2017


Odobren novac za izgradnju istorijskog parka u Visokom\n7. Maja 2009. Arhiva Visoko.co.ba\nVlada Zeničko-dobojskog kantona usvojila je Program utroška sredstava u 2009. godini, koji se odnosi na projekt „Subvencije preduzećima u privatizaciji i poticaj u industriji“. U ove namjene u 2009. godini planiran je utrošak 1.550.000 KM.\nU obrazloženju odluke, ministar privrede ZDK-a Fahrudin Omerhodžić rekao je da će u ovoj godini biti zadržani svi projekti finansirani tokom 2008.\n“Nastavićemo sa preuzimanjem obaveza privatizovanih preduzeća Kimo i Ziko za što je namijenjeno 118.000 KM. Za subvencije administrativnih troškova kod izgradnje proizvodnih objekata planirano je 400.000 KM, za regresiranje kamata na investicijske kredite 250.000 KM. Subvencioniranje uvođenja međunarodnih standarda za kvalitet planirano je od 200.000 KM, dok je za subvencioniranje administrativnih troškova i investicija kod obrta planirano 100.000 KM“, izjavio je ministar Omerhodžić.\nPovećanje iskorištenosti hotelskih kapaciteta Vlada će subvencionirati sa 100.000 KM. Po 50.000 KM namijenjeno je za pripremu i izgradnju istorijskih parkova u Zenici i Visokom, a isti novčani iznos tokom godine planiran je za poticaje patenata inovatora s područja ZDK-a.\nProjekt „Povećanje konkurentne sposobnosti“ u ovoj godini biće finansiran s 200.000 KM.\nU gotovo svakom poticaju Vlada je odlučila pooštriti kriterije za dodjelu sredstava.\nNove svečanosti u školama\nZDK: Finansijska podrška humanitarnim aktivnostima


Legendarna kružna auto trka opet u Beogradu\nsreda, 01 oktobar 2014 15:30\nPozivamo predstavnike medija i sve ljubitelje brze vožnje da u subotu i nedelju prisustvujete legendarnoj kružnoj auto trci na Ušću. Auto-moto savez Srbije i Skupština Grada Beograda su pokrovtelji trke a organizator je Sportski auto-karting Savez Srbije ovog tradicionalnog takmičenja u auto-moto sportu, koji se održava nakon čitavih pet godina pauze! Auto trka nosiće naziv kao nekada, „Velika nagrada Beograda 2014“.\nPromoter auto trke je voditelj Ivan Ivanović, veliki zaljubljenik u automobilizam, koga će publika moći da vidi na delu na stazi kao takmičara.\nStaza dugačka 2.310 metara na ušću Save i Dunava, dobila je sve neophodne dozvole za održavanje „Velike nagrade Beograda 2014“ i očekujemo oko sto vozača, koji će subotu u 12 časova posle verifikacije i tehničkog prijema, održati dva treninga po 15 minuta, što će svakako biti prva atrakcija za zaljubljenike ovog sporta. U nedelju, u 12 časova, počinje i zvanično kružna trka, dugačka 22 kruga po 2.310 metara, što iznosi više od 50 kilometara i bodovaće se za plasman Otvorenog i nacionalnog šampionata Srbije, kao i BiH.\nPosetioci karte za ovaj veliki sportski događaj mogu kupiti na licu mesta, u biletarnicima na četiri pozicije prilazima stazi po ceni od 200 dinara, i uživati u bravurama četvorotočkaša kako u subotu, treninzi, tako i u nedelju, takmičenje, od 12 časova.\nBezbednosni kriterijumi su se od poslednje kružne trke na Ušću koja je održana 2008. godine značajno promenili, „trkačke sprave“ ubrzale i organizacija je uvela značajne novine na polju bezbednosti, posebno na mestima koja su procenjena kao najkritičnija. Duž staze, biće preduzete sve neophodne mere za bezbednost staze tako da je već ugrađeno i montirano preko 200 metara sigurnosnih ograda (bankina) kao zaštita od posledica i eventualne mogućnosti izletanja vozača sa staze. Zone za publiku su jasno označene a svako kretanje i boravak van sigurnosnih pomatračkih zona strogo je zabranjeno i regulisano redarima.\nIzmene u saobraćaju za vreme održavanja auto kružne trke “Velika nagrada Beograda 2014”\nTokom održavanja sportskog događaja, kružne auto trke „Velika nagrada Beograda 2014”, na prostoru kod Poslovnog centra „Ušće” 4. Oktobra od 6 časova do 5. Oktobra do17.45 časova biće izmenjene trase pojdinih linija.\nVozila sa linija 15, 84, 704, 706 i 707 će se umesto Bulevarom Nikole Tesle, na delu trase od Brankovog mosta do Ulice trešnjin cvet, u oba smera, kretati Bulevarom Mihaila Pupina i Ulicom trešnjin cvet i dalje redovnom trasom.\nLinija javnog prevoza 60 će u vreme održavanja manifestacije saobraćati sledećom trasom: u smeru ka okretnici „Novi Beograd– Toplana” vozila će se kretati trasom: Brankov most – Milentija Popovića – interna saobraćajnica – Vladimira Popovića – Zemunski put – Brodarska i dalje redovnom trasom, a u povratku vozila sa ove linije koristiće redovnu trasu.\nDetaljna mapa staze “Velika nagrada Beograda 2014”


MALIŠAN HITNO PREVEZEN U BOLNICU Radnicima ispao suncobran i PAO DEČAKU NA GLAVU\nNa Merhemića trgu u sarajevskom naselju Ciglane povređen je sedmogodišnji dečak, na kojeg je pao veliki suncobran.\nDete je zadobilo povrede glave te je prevezeno u Kliniku urgentne medicine KCUS, gde je zbrinuto.\nKako saznaje Avaz, radi se o dubljim posekotinama glave koje su ušivene.\nDo nesreće je došlo kada su radnici nosili velike suncobrane na mestu gde se nekoliko dece igralo. U jednom momentu jedan je ispao i pao dečaku na glavu, prenosi Srpskainfo.\nNa lice mesta pozvani su policajci koji su obavili uviđaj.


Delegacija grada Kragujevca na prijemu kod ambasadora Srbije u Budimpešti – Veliki Park\nDelegacija grada Kragujevca na prijemu kod ambasadora Srbije u Budimpešti\nVaterpolisti kragujevačkog „Radničkog“ ove nedelje se u Budimpešti bore za plasman u Ligu šampiona. Zajedno sa našim vaterpolistima u Mađarskoj je i delegacija grada Kragujevca, Predrag Stevović, član Gradskog veća za sport i Boris Kovačević, pomoćnik gradonačelnika za međunarodnu saradnju za koju je ambasador Srbije u Budimpešti njegova ekselencija Ivan Todorov, organizovao svečani prijem.\nČast je i privilegija ugostiti rukovodstvo Vaterpolo kluba „Radnički“ koji je svojim rezultatima izborio mesto da predstavlja Srbiju u kvalifikacijama za Ligu šampiona, kazao je ambasador Todorov. Radujem se snazi i organizaciji Vaterpolo kluba Radnički zbog čega očekujem da će ispuniti svoje snove a pre svega izboriti plasman u Ligi šampiona. Vaterpolo sport u Srbiji razvija se ravnomerno, a posebno me raduje što Kragujevac posle višegodišnjeg ulaganja i požrtvovanosti postaje ozbiljan centar ne samo vaterpolo sporta već i ozbiljan centar srpskog sporta, kazao je ambasador Srbije u Mađarskoj. On je izrazio nadu da će na kvalifikacionom turniru u Budimpešti srpski klub u skladu sa svojim kvalitetom, uspeti da obezbedi mesto koje mu pripada i najbolje reprezentovati svoj grad Kragujevac i državu Srbiju.\nUz zahvalnost na prijemu delegacije grada Kragujevca i vaterpolista, Predrag Stevović, član Gradskog veća za sport je kazao da će Vaterpolo klub Radnički kao jedini srpski predstavnik pokušati da ostvari istorijski napredak i pobedu za sutrašnju Ligu šampiona. Učešće naših vaterpolista kao jedinog srpskog predstavnika na jednom ovako prestižnom kvalifikacionom turniru rezultat je razvoja i velikog truda i rada na koji Kragujevac treba da bude ponosan.\nU Budimpešti smo sa željom da Kragujevac dobije predstavnika u Ligi šampiona u vaterpolu, u zemlji u kojoj je vaterpolo nacionalni sport. Naš boravak u Mađarskoj iskoristili smo da posetimo i Njegovu ekselenciju, ambasadora Srbije u Budimpešti, Ivana Todorova i učvrstimo već izuzetne odnose između grada Kragujevca i države Mađarske, kazao je Boris Kovačević, pomoćnik gradonačelnika za međunarodnu saradnju. On je podsetio da je u Kragujevcu otvorena Kancelarija počasnog konzula Mađarske, da je uspostavljena privredna saradnja, saradnja u kulturi a u sportu je već intenzivna. Uz zahvalnost njegovoj ekselenciji na prijemu i srdačnoj dobrodošlici, Kovačević je istakao da je cilj grada Kragujevca negovanje postojeće saradnje, njeno intenziviranje i proširenje na druge oblasti. Prioritet su nam ekonomski razvoj i investicije a zbog svega što je do sada postignuto, želeo bih da Kragujevac bude prvi izbor mađarskih kompanija koje žele da ulažu i investiraju, poručio je Kovačević.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan новембар 13, 2020


PARLAMENT FBIH: Usvojen zaključak o problemu iseljavanja stanovništva\nPredstavnički dom federalnog Parlamenta usvojio je zaključke koje je na osnovu diskusija i informacija s martovske tematske sjednice ovog doma o problemu iseljavanja stanovništva iz Federacije BiH predložila posebno formirana radna grupa.\nЈednim od zaključaka Vlada FBiH obavezana je da u roku od 90 dana pripremi sveobuhvatnu informaciju o iseljavanju stanovništva, demografsku obnovu i ostanak mladih u Federaciji.\nFederalna Vlada obavezana je i da pripremi informaciju Predstavničkom domu o planiranim i trenutnim projektima koji se tiču privlačenja investicija i povratka državljana BiH - potencijalnih ulagača u razvoj privrede FBiH.\nPredloženo je kreiranje pravnog okvira za uspostavljanje pri Vladi FBiH kancelarije za privrednu saradnju s iseljeništvom, koja bi se bavila privlačenjem investicija te olakšavanjem i pravno-informativnom pomoći državljanima BiH u inostranstvu za ulaganje.\nZaključcima se traži informacija o mjerama pronatalne politike, uključujući i preduzete korake ka izjednačavanju prava porodilja i majki u FBiH u svrhu ohrabrenja politike nataliteta, borbe protiv bijele kuge.\nZaključcima Predstavničkog doma Zavod za zapošljavanje FBiH obavezan je da u saradnji s kantonalnim zavodima zapošljavanja u roku od 90 dana dostavi informaciju o broju ljudi koji su se odjavili s biroa ili druge vrste procjene koje se tiču napuštanja BiH radi zapošljavanja u inostranstvu, kao i informacije o strukturi poslova zbog kojih građani BiH odlaze.\nOd federalnog Ministarstva obrazovanja i nauke zatraženo je da u roku od 90 dana, u saradnji s nadležnim kantonalnim ministarstvima, predloži informaciju o školama i fakultetima, te utvrdi spisak deficitarnih zanimanja u FBiH, prenijeli su federalni mediji.\nIZVOR: Vebsajt RTRS, 11.04.2017.


Kako je "tetka iz Kanade" kupila stan ministru\nMinistar odbrane Aleksandar Vulin ne može da dokaže porijeklo više od 200.000 evra kojima je kupio stan, piše Mreža za istraživanje kriminala i korupcije (KRIK). Agenciji za borbu protiv korupcije dao je, kako navode, neuvjerljivo objašnjenje da je novac pozajmio od suprugine tetke iz Kanade.\nKako je objavio KRIK, zbog sumnje da je počinio krivično djelo, Agencija je Vulina prijavila Tužilaštvu, koje je dvije godine kasnije obustavilo postupak. Ova istraživačka mreža objavila je detalje izvještaja Agencije o tome kako su opovrgnuti Vulinovi dokazi o poreklu novca.\nOsim što je utvrdila da Vulin nije imao legalno stečen novac za kupovinu, Agencija je, navodi KRIK, otkrila i brojne druge nelogičnosti. Vulin se branio dostavljajući Agenciji nepotpisane izjave i druge dokaze, iznoseći dvije različite verzije kako je došao do novca za stan. Njegova odbrana samo je još više produbila sumnju ljudi iz Agencije, čiji je utisak bio da ministar krije istinu o kupovini nekretnine.\nDodatne provjere koje je ova institucija obavila pokazale su da Vulinova objašnjenja nemaju uporište. Agencija je o tome sačinila izveštaj i proslijedila ga Tužilaštvu za organizovani kriminal, sumnjajući da je Vulin umiješan u neko krivično djelo.\nStan od 107 kvadrata sa parking mjestom na Zvezdari supružnike Vulin je koštao 244.620 evra, piše u ugovoru do kojeg su novinari KRIK-a došli tokom istraživanja imovine političara. Prvu ratu od 40.000 evra Vulini su, prema ugovoru, isplatili u oktobru 2011, a ostatak je trebalo da isplate do kraja septembra 2012. godine.\nJedina nekretnina koju je Vulin posjedovao prije ove bio je jednosoban stan u Novom Sadu. Taj stan je 2010. godine, pod nerazjašnjenim okolnostima, dobio na poklon od sudije Olgice Milošević, a dve godine kasnije prodao ga je rođenom bratu za 38.000 evra.


OSM Televizija - Odgovorni za zločine na Kosmetu mogli bi zauvijek ostati nekažnjeni\n"Sve je stalo. Nema novih pretraga, nema novih identifikacija niti ima bilo kakve najave da će kosovski pravosudni organi, ako ništa više, nastaviti tamo gde je stao EULEKS", istakao je Trifunović.\nOn je rekao da to potvrđuje činjenica da se od aprila čeka na identifikaciju posmrtnih ostataka pet lica pronađenih u masovnoj grobnici u Đakovici.\n"Ne gajimo nadu da će kosovske vlasti bilo šta uraditi da se rasvetli sudbina nestalih i kidnapovanih", istakao je Trifunović, dodajući da se porodice skoro i ne nadaju, mada žive u uvjerenju da će odgovorni za zločine nad nedužnim Srbima biti izvedeni pred lice pravde.\nPrema njegovim riječima, poslije odlaska EULEKS-a sve je više očigledno da će vlasti u Prištini nastojati da odgađanjem istraga i pretraga lokacija masovnih gorbnica dodatno unište tragove zločina i aboliraju počinioce.\n"Odlaže se DNK analiza posmrtnih ostataka petoro, kako vjerujemo, Srba nađenih u masovnoj grobnici u urbanom delu Đakovice s ciljem da se na proteklih 20 doda još neka godina kako bi tragovi u potpunosti bili uništeni, a počinioci abolirani svake odgovornosti", naveo je Trifunović.\nIz Komisije za nestala i kidnapovana lica Srbije rekli su da prikupljaju dodatne podatke i činjenice kako bi uskoro Prištini proslijedili zahtjev da bude pretraženo nekoliko novih lokacija masovnih grobnica.\n"Јavnost će ubrzo biti upoznata o činjenicama koje ukazuju na postojanje masovnih grobnica na ovim lokacijama", rekla je za Srnu Vesna Bošković iz te komisije.\nPrema zvaničnim podacima, na spisku nestalih i kidnapovanih Srba i nealbanaca nalazi se nešto više od 560 lica, ali se broj mijenja pošto Komisiji porodice nestalih i kidnapovanih skoro svakodnevno prijavljuju nova imena i moguće lokacije masovnih grobnica.\nJoš iz iste kategorije: « Eksplozivne naprave i municija pronađeni kod Crkve Svetog Marka Brnabić: Biće odgovoreno na pismo američkog kongresmena o Draži Mihailoviću »


Zbog čega Nemačka nipošto neće odustati od „Severnog toka 2“ - 23.02.2018, Sputnik Srbija\nZbog čega Nemačka nipošto neće odustati od „Severnog toka 2“\nNemačka dosledno brani „Severni tok 2“. Berlin polazi od toga da ovaj projekat ne protivreči amandmanima u Gasnoj direktivi (Trećem energetskom paketu Evropske... 23.02.2018, Sputnik Srbija\nanalize i mišljenja, evropa, rusija, vesti, ekonomija, komentari i analitika, svet, nemačka, poljska, evropska komisija\n22:16 23.02.2018 (Osveženo: 22:19 23.02.2018)\n© Foto : Nord Stream 2 / Wolfram ScheibleSeverni tok 2\nNemačka dosledno brani „Severni tok 2“. Berlin polazi od toga da ovaj projekat ne protivreči amandmanima u Gasnoj direktivi (Trećem energetskom paketu Evropske unije) koji su predloženi u novembru prošle godine. Nemački partneri spremni su da svoj stav brane i na sudu.\nMerkelova: „Severni tok 2“ ne preti energetskoj bezbednosti Evrope\n16 Februar 2018, 15:17\nŠef Direktorata za unutrašnje energetsko tržište Evropske komisije Klaus Diter Borhart na raspravi u Komitetu Evropskog parlamenta izjavio je da amandmani Evropske komisije na Gasnu direktivu ne zabranjuju izgradnju „bilo kakvih gasovoda, uključujući ’Severni tok 2'“.\nOvaj projekat podrazumeva izgradnju dva kraka gasovoda ukupnog kapaciteta 55 milijardi kubnih metara gasa godišnje iz Rusije, kroz Baltičko more, u Nemačku.\nIzgradnja počinje ovog leta, a biće završena 2019. godine. Nova maršruta tranzita plavog goriva biće paralelna s postojećim cevovodom „Severni tok“.\nProjektu se snažno suprotstavljaju Sjedinjene Američke Države. U martu 2016. godine Mađarska, Letonija, Poljska, Rumunija, Slovačka, Češka, Estonija i Litvanija zajedno su istupile protiv novog gasovoda. Na njihov zahtev pojavili su se amandmani u Gasnoj direktivi kojima nije zadovoljan Berlin.\nPozicija koju je izneo Borhart na raspravi u Evropskom parlamentu zasnovana je na zaključcima nemačkih pravnika koji su dali procenu ovog skandaloznog dokumenta. Oni su amandmane na Gasnu direktivu nazvali „neprihvatljivim i s tačke gledišta evropskog, i s tačke gledišta međunarodnog prava“.\nPredložene izmene stvaraju pretpostavke za to da Brisel dobije ekskluzivno punomoćje da reguliše unutrašnje tržište energenata. Ranije je oblast međuvladinih sporazuma bila u kompetenciji pojedinačnih zemalja Evropske unije, navedeno je u zaključku.\n15 Februar 2018, 20:08\nGlavno je to što su eksperti zaključili da amandmani ne mogu da važe za „Severni tok 2“, pošto je investiciona odluka o projektu usvojena znatno ranije, a finansiranje je već počelo. Zakon, kao što je poznato, ne može da važi retroaktivno.\nEvropljani, međutim, ponekad menjaju pravila tokom same igre kako bi poboljšali željeni rezultat. Krajem novembra prošle godine, parlament Danske je usvojio zakon koji omogućava vladi da dozvoljava ili zabranjuje izgradnju cevovoda koji prolaze kroz danske teritorijalne vode bez bilo kakvih objašnjenja, vodeći se interesima nacionalne bezbednosti i spoljne politike.\nGeneralni direktor Fonda za nacionalnu energetsku bezbednost Konstantin Simonov podseća da je Danska promenila nacionalno zakonodavstvo pošto je dobila zahtev da odobri da cevi „Severnog toka 2“ budu provučene u blizini ostrva Bornholm.\nOčigledno je da su Danci to učinili samo da bi dobili neke pravne osnove za zabranu projekta „Gasproma“. Pre toga je Kopenhagen imao samo jedan formalni povod da se buni protiv gasovoda — da je on, navodno, opasnost po ekološku bezbednost regiona.\nEvropska komisija takođe pokušava da provuče amandmane u Gasnu direktivu retroaktivno, navodi saradnik pravničke firme „Hrenov i partneri“ Aleksandar Kostin. Ovaj dokument povezuje izgradnju „Severnog toka 2“ s nizom uslova koje treba da ispuni „Gasprom“.\nMeđu osnovnim zahtevima je nediskriminaciono formiranje cena za isporučivanje goriva, da pristup cevovodu imaju treće strane, da se razdvoje delatnosti prodaje i transporta gasa.\n„Ovakve otežavajuće okolnosti smanjuju ekonomsku svrsishodnost projekta. To može da posluži kao osnova za pokretanje parnica pred državnim sudovima, kao i pred međunarodnom komercijalnom arbitražom“, smatra Kostin.\nJedna od varijanti za odbranu interesa evropskih kompanija koje učestvuju u projektu može biti obraćanje Sudu Evropske unije. U Sporazumu o funkcionisanju Evropske unije utvrđeno je da pravo da podnesu tužbu imaju fizička i pravna lica, čija je prava i zakonite interese narušila Evropska komisija.\nIzvršni direktor „Nord strim 2“ Matijas Varnig ovih dana je potvrdio spremnost da se obrati sudu. Prema njegovim rečima, u projekat je već investirano pet milijardi evra. Finansiranje je bilo strogo u skladu sa zahtevima važećeg zakonodavstva. „Ako Evropska unija promeni pravila na štetu kompanija, postavićemo pitanje o kompenzaciji“, upozorio je Varnig.\nU borbi za „Severni tok 2“ Berlin je glavni saveznik Moskve. Podrška je obezbeđena na najvišem nivou. Nemačka kancelarka Angela Merkel je prošle sedmice, nakon sastanka s poljskim premijerom Mateušom Moravjeckim, ponovo izjavila da je to za Nemačku isključivo ekonomski projekat koji ne predstavlja opasnost za diversifikaciju isporuka energetskih resursa Evropi.\n27 Januar 2018, 12:55\nMoravjecki je izneo suprotno mišljenje, što je razumljivo s obzirom na to da Poljska planira da do 2022. godine izgradi sopstveni gasovod „Baltik pajp“. Problem je u tome što inostranim investitorima poljski projekat nije interesantan. Evropska komisija, koja je ranije obećala 300 miliona evra, nedavno je smanjila finansijska sredstva više od deset puta.\nVaršava teško može da računa na podršku Berlina. Stvar je u tome što Nemci imaju više interesa za „Severni tok 2“. Nakon uvođenja ovog gasovoda u eksploataciju, Nemačka će moći direktno iz Rusije da dobija do 110 milijardi kubika gasa godišnje.\nZnatne količine gasa će se isporučivati susednim zemljama, a Nemačka će se kroz godinu i po pretvoriti u najveći gasni čvor EU. Jedina prepreka je Treći energetski paket EU.\ntreći energetski paket


''Kosmos'' oživljava namjensku industriju u RS | MTELBA\nMinistar odbrane Srbije Aleksandar Vulin i predsjednik RS Milorad Dodik finalizovali su danas u Banjaluci dogovor o saradnji Srbije sa banjalučkim „Kosmosom“, firmom iz oblasti namjenske industrije u vrijednosti od oko 100 miliona dinara ili 1,6 miliona KM.\nBanjalučka kompanija radiće za potrebe Ministarstva odbrane Srbije, a ministar Vulin je kazao kako se poslovi realizuju u skladu sa naređenjem vrhovnog komandanta Republike Srbije Aleksandra Vučića i dogovora koji je imao sa predsjednikom RS.\n"Ministarstvo odbrane je obezbjedilo 850 miliona dinara (14,1 miliona KM op.a.) za različite potrebe sistema koji se rade u RS, odnosno za remont naših tenkovskih i avionskih motora, a sada imamo i ovaj sporazum koji se potpisuje sa „Kosmosom“", rekao je Vulin.\nOn je naglasio da će Srbija učiniti značajne napore da osnaži i pomogne RS.\nPrema riječima predsjednika RS, namjenska industrija u Srpskoj je devastirana zbog intervencionizma međunarodne zajednice, a sada se to pokušava podići iz „komercijalnih razloga“.\nOn je danas u Banjaluci govorio i o inicijativu SDS-a za izmjene i dopune Zakona o akcizama.\n"To je čisto politikanstvo bez realnog osnova", istakao je Dodik.\nOn je ocijenio da nijedna zemlja ne može graditi i održavati auto-puteve bez uvođenja ovakvih ili sličnih nameta.\n"Nijedna zemlja nije iz neke vasione izgradila auto-puteve. Cijena goriva zavisi od kretanja na svjetskom tržištu", kazao je Dodik.\nNaveo i da „treba vratiti kredite“ koje je RS uzimala za izgradnju dosadašnjih dionica auto-puteva, te da se samo“na bazi realnih izvora, može povući kredit“.\n"Sve ozbiljne zemlje moraju da imaju relevantne izvore da bi se mogli relevantno zadužiti. Uzmemo kredit, a iz akciza ga vraćamo", kazao je Dodik.


Procedura za besplatne udžbenike ide dalje: Ministarstvo nije prihvatilo prijedlog Banjaluke za sastanak | BL Portal\nKako bi obezbijedili besplatne udžbenike za učenike osnovnih škola, Grad Banjaluka je ranije proveo tender za nabavku udžbenika od 3. do 9. razreda i u protekloj nedjelji potpisao ugovor, koji će zajedno sa bankarskom garancijom, u ponedjeljak – 26. jula, biti poslat Zavodu za udžbenike i nastavna sredstva Republike Srpske na potpisivanje, saopšteno je iz Gradske uprave.\nImajući u vidu da je Vlada Republike Srpke, dan nakon što je gradonačelnik Banjaluke Draško Stanivuković stavio potpis na ugovor, donijela odluku da pribavi udžbenike i za osnovce 3. i 4. razreda u cijeloj Republici Srpskoj, Grad Banjaluka je tražio sastanak sa Ministarstvom prosvjete i kulture Republike Srpske, kako bi se izbjeglo dupliranje udžbenika.\nDopisom koji su uputili Gradu Banjaluci kazali su da su aktivnosti raspodjele udžbenika u nadležnosti Zavoda za udžbenike i nastavna sredstva Republike Srpske.\nS obzirom na to da su tenderom koji je sproveo Grad Banjaluka već obuhvaćeni udžbenici za 3. i 4. razrede, te isti u ovom trenutku ne mogu biti isključeni iz nabavke, Grad Banjaluka je predložio da se sredstva namijenjena Banjaluci preusmjere u druge lokalne zajednice za kupovinu udžbenika za 5. razred.\nTags: Besplatni udbenici, Grad Banjaluka, Ministarstvo, sastanak\nEkipa od juče radi na otklanjanju kvara: Do ponoći stiže voda sa vodovoda “Bioštica”\nPonovo sa starijim bratom na Gradski stadion: Nikola Dujaković se vraća u Borac


Srbija i Kosovo pregovaraju, kriminalci profitiraju - Centar za istraživačko novinarstvo Srbije\nAutomobil Slobodana Gavrića u Prištini kojim je prevozio eksploziv; foto: Fonet\nSpecijalno tužilaštvo Kosova je u januaru 2015. godine preko Ministarstva pravde Kosova uputilo službeni poziv Srbiji za direktnu saradnju kako bi zajedno razrešili ovaj slučaj. Pošto srpske institucije odbijaju direktan kontakt sa institucijama Kosova, molbu za dobijanje informacija u posedu kosovskih istražnih organa uputile su Misiji vladavine prava Europske unije na Kosovu (Euleks). To nije odgovaralo kosovskoj strani – Tužilaštvo je zahtevalo direktnu saradnju pa na ovakvu molbu srpskog ministarstva nisu odgovorili.\nDrita Hajdari, tužiteljka Specijalnog tužilaštva Kosova, kaže da se razmenjivanjem dokaza posrednim putem ne može sprovoditi uspešna istraga, jer je takvo postupanje „necelishodno, oduzima puno vremena, a osim toga može oštetiti tajnost istražnog postupka, što u krajnjem slučaju može koristiti samo kriminalcima.“\nSrbija je takođe ostala bez dragocenih informacija za bezbednost svojih građana – Gavrić je priznao da je razarajući eksploziv više puta vozio od Beograda do Prištine i nazad dok konačno nije uhapšen. Srpske institucije tako su propustile da pribave podatke o samom hapšenju, načinu na koji je eksploziv otkriven, izjavi okrivljenog kao i o rezultatima veštačenja eksploziva.\nAdministrativna linija sa Kosovom, duga 382 kilometra, u Srbiji se i dalje ne smatra državnom granicom ali je od početka pregovora do danas uspostavljena granična kontrola obe strane na dva prelaza – Jarinje i Brnjak – na kojim važi procedura kao i na svim drugim graničnim prelazima. U aprilu ove godine najavljeno je otvaranje i prelaza Banjska u opštini Zvečan.\nPostoji i više alternativnih, odnosno ilegalnih prelaza. Meštani ih koriste svakodnevno – preko njih obilaze svoja imanja ili idu bržim putem do drugih sela, bez čekanja na zvaničnim prelazima. Ovi prelazi su takođe deo rute begunaca i švercera koji sa jedne teritorije mogu da uđu na drugu, a da o tome ne postoji nikakav pisani trag.\n„U jednoj rečenici rekao bih da šverc nije etnički podeljen.” Adriatik Stavileci, portparol kosovske Uprave carina\nU Kosovskoj policiji kažu da sa srpskom policijom sarađuju i preko Interpolove kancelarije u Prištini (UNMIK). Navode da je tokom 2015. godine dvoje Srba uhapšeno po Interpolovoj poternici koju je raspisala Srbija – jedna osoba je puštena na slobodu, dok je druga predata srpskoj policiji.\n„Ovaj primer pokazuje šta može da bude proizvod dobre saradnje, uspešna borba protiv kršenja zakona”, kaže Bojan Elek, istraživač Beogradskog centra za bezbednosnu politiku (BCBP). Ipak, objašnjava da zbog nedovoljne razmene informacija u regionu Mitrovice, kosovska policija ne može da kontroliše ko ulazi na sever Kosova, a ko izlazi. Prema njegovim rečima, depolitizacija pitanja policijske saradnje u velikoj meri bi unapredila bezbednost građana.\nBCBP je nedavno objavio istraživanje o policijskoj saradnji Srbije i Kosova. Prema nalazima istraživanja „nedostatak saradnje srpskih i kosovskih organa zakona stvara situaciju pogodnu za razne oblike prekograničnih kriminalnih aktivnosti, kako za krijumčarenje i trgovinu zabranjenom robom tako i za lakša krivična dela.“\nReporteri CINS-a obišli su alternativni prelaz Batnjik – Tresava kod Raške. Seoskim putem koji vodi ka Kosovu iz pravca Raške jedva su uspeli da prođu kolima koja, kao i većina vozila na koja su naišli, nisu prilagođena vožnji po brdskim predelima. Mnogo strmih uzbrdica i uzak, krivudavi put činili su vožnju neprijatnom. Kamioni koje meštani zaseoka Mrmonje svakodnevno viđaju jedva da i uspevaju da prođu.\nDo marta 2015. godine na snazi je bila Uredba Vlade Srbije koja je političko pitanje granice sa Kosovom pokušala da reši uvođenjem administrativne linije – svaki neprijavljeni prelazak preko alternativnog prelaza kažnjavan je novčanom kaznom pred prekršajnim sudom. Prekršajni sud u Raški ima tako više slučajeva u kojima su građani kažnjavani zbog nelegalnog prelaza i prenosa razne vrste robe – od hrane do cigareta.\nU strategiji za borbu protiv organizovanog kriminala Kosova piše da zbog problema sa efikasnom kontrolom i proveravanjem granice, kriminalne grupe, srpske, albanske i bošnjačke, uspevaju da alternativnim putevima organizuju „sve vrste krijumčarenja, trgovinu narkoticima, trgovinu oružjem i ljudima“.\n„U prvoj godini, 2014-oj, sakupili smo između dva i tri miliona. Počelo je sporo, ali danas je to između šest i sedam miliona evra godišnje koji se naplate na dva prelaza na severu (Jarinje i Brnjak)“, kaže Stavileci.\nIz carine navode da se švercuje roba koja je u tom trenutku ekonomski isplativa za švercere. Najčešće je to roba sa visokim akcizama: gorivo – dizel, benzin, cigarete, ali i sredstva za higijenu poznatih brendova koji su skupi.\n„To su manji kamioni sa cisternama, buradima, pregrađeni kamioni. Imamo tu veliki prerađeni bunker ispod cerade, preko 10 hiljada litara”, kaže Baškim Arifi, direktor carine za region Mitrovice.\n„U jednoj rečenici rekao bih da šverc nije etnički podeljen,” zaključio je Stavileci.


Moguće formiranje mirovne misije UN u Ukrajini?\nAleksandar Hag, zamenik šefa misije OEBS-a u\nMirovne snage Ujedinjenih nacija u istočnoj Ukrajini mogle bi da otvore put za održavanje lokalnih izbora u narednih godinu dana, navodi se u novom izvještaju čiji cilj je da se pridobije podrška za uspostavljanje takve misije. Zamjenik šefa aktuelne posmatračke misije, koju nadgleda Organizacija za evropsku bezbjednost i saradnju (OEBS), rekao je za Glas Amerike da se njegovi službenici suočavaju sa sve većim prijetnjama dok se sukobi intenziviraju na terenu.\nPosmatrači misije OEBS-a kažu da se sukob u istočnoj Ukrajini zaoštrio tokom prvih nedelja 2018. godine – sa do hiljadu kršenja prekida vatre tokom samo jednog dana. To sve više sprečava 700 nenaoružanih posmatrača da obavljaju svoj posao.\n“Riječ o pasivnim preprekama, minskim poljima i drugim fizičkim preprekama koje se ne uklanjaju i istovremeno predstavljaju kršenje sporazuma iz Minska. Međutim, postoji i aktivno miješanje – zaustavljaju nas na kontrolnim punktovima, ne daju nam da prođemo, prijete nam i zastrašuju pucnjavom”, rekao je zamenik šefa misije OEBS-a Aleksandar Hag.\nSpecijalni izaslanik SAD za Ukrajinu, Kurt Volker, zalaže se za formiranje mirovne misije Ujedinjenih nacija koja bi štitila posmatrače OEBS-a. U novom izvještaju, urađenom po nalogu bivšeg generalnog sekretara NATO-a, a sada savjetnika ukrajinskog predsjednika, Andersa Foga Rasmusena, predlaže se formiranje mirovnih snaga od 20 hiljada vojnika iz zemalja koje nisu članice Alijanse. Takođe se izražava nada da bi te snage mogle da omoguće održavanje lokalnih izbora u istočnoj Ukrajini – što je jedna od ključnih odredbi mirovnog dogovora iz Minska. Izvještaj će biti predstavljen svim stranama na ovonedeljnoj bezbjednosnoj konferenciji u Minhenu.\n“Sve je pitanje volje onih koji mogu da okončaju ovaj sukob. Sve dodatne mjere, koje bi mogle da pomognu da se to dogodi, uključujući i dalje nadziranje situacije, trebalo bi da budu dobrodošle. A o mogućoj operaciji Ujedinjenih nacija u istočnoj Ukrajini, odlučivaće Savjet bezbjednosti”, ocenjuje Hag.\nOd aprila 2014 godine, poginulo je više od 10 hiljada ljudi. Hag ističe da većina civila ne podržava sukob ili njegove ciljeve.\n“Činjenica da do 40 hiljada Ukrajinaca prelazi ovu liniju svakog dana je veoma obećavajuća. Ta linija ne postoji u njihovim glavama, ona je tragična realnost na terenu. Dijalog je neophodan zbog civila koji snose najteže posljedice ovog sukoba i oni to izražavaju svakog dana”.\nVisoki zvaničnici Rusije, Ukrajine, Njemačke i Francuske – takozvane normandijske četvorke – raspravljaće o ukrajinskom konfliktu na marginama dvodnevne bezbjednosne konferencije u Minhenu, koja počinje 16. februara. Rusija bi kao stalna članica Savjeta bezbjednosti mogla da uloži veto na bilo koju odluku o formiranju mirovne misije.


Izveštaj dece o sprovođenju Konvencije o pravima deteta - CPD\nVođen participativnim modelom Centar za prava deteta je u saradnji sa nemačkom Organizacijom za tehničku saradnju GTZ (GmbH) – projekat „Transformacija sukoba i osnaživanje mladih“ (sadašnji GIZ – Nemačka organizacija za internacionalnu saradnju) i članovima grupe DX oformio koaliciju dece/mladih koja je izradila Izveštaj o stanju prava deteta u Srbiji iz dečjeg ugla.\nČlanovi DX-a su u saradnji sa predstavnicima Centra organizovali seminar „Prava deteta u Srbiji iz dečjeg ugla“. Cilj seminara bio je da se kod dece izgradi kapacitet za samostalnu procenu stanja u pojedinim oblastima koje se njih neposredno tiču, kao i da se članovi koalicije osnaže za grupni rad. Izveštaj dece o sprovođenju Konvencije o pravima deteta pisan je kao poseban dokument i predstavljen je 4. februara 2008. godine članovima Komiteta za prava deteta u Ženevi. Izveštaj su predstavili članovi dečje koalicije Dunja Begović i Vukan Marković. Komitet za prava deteta je izveštaj ocenio pozitivno uz obrazloženje da ovakav način rada predstavlja odraz istinske – prave participacije dece i mladih i dao preporuku da bi sa njim trebalo upoznati što veći broj dece i na temelju njegovog istraživanja planirati i realizovati dalje akcije koje će doprineti što potpunijem ostvraivanju prava deteta u Srbiji.\nPrava deteta u Srbiji – kako to vide deca (promocija dečjeg izveštaja)\nU periodu jun – oktobar 2008. godine Centar za prava deteta u saradnji sa GTZ i članovima dečje koalicije organizovao je 23 jednodnevne radionice, od toga 10 na području grada Beograda, a 13 u gradovima širom zemlje: Vrbasu, Knjaževcu, Aleksincu, Zaječaru, Kraljevu, Novom Sadu, Nišu, Novom Pazaru, Inđiji, Loznici, Požegi, Užicu i Zrenjaninu.


Tadić uveren da će pobediti na stranačkim izborima\nPredsednik Demokratske stranke (DS) Boris Tadić izjavio je u nedelju da je spreman da ponovo učestvuje na izborima za predsednika DS-a i da je uveren da će pobediti na izbornoj skupštini, koja bi mogla da bude održana do kraja godine.\nOn je za Prvu televiziju kazao da je DS stranka koja je uvek imala uslove da se za predsednika stranke kandiduju i drugi učesnici.\n"Vidim da Zoran Živković pokazuje pretenzije. Ja bih voleo još jednom da odmerim svoje snage sa Zoranom Živkovićem. Ako hoće, i drugi potpredsednici (DS) da se kandiduju za predsednika stranke. To je demokratska procedura. Ko je bolji pobediće. Moje je uverenje da ću pobediti na toj izbornoj skupštini ako se dogodi do kraja godine", kazao je Tadić.\nPrema njegovim rečima, o izbornoj skupštini odlučiće Glavni odbor DS koji bi trebalo da bude održan za dva meseca.\nNa najavu urednika Dragana Bujoševića da je tema emisije odlazak DS-a u opoziciju, Tadić je uz osmeh kazao: "Ko zna šta će biti".\nPovodom propasti pregovora o vladi s doskorašnjim partnerima iz Socijalističke partije Srbije (SPS), on je kazao da je za DS bilo neprihvatljivo da lider SPS Ivica Dačić bude premijer u vladi koju bi vodio DS.


Biomasa biljnog porekla za proces proizvodnje čelika - Biznis.rs\nRio Tinto ulaže u modernizaciju proizvodnje\nBiomasa biljnog porekla za proces proizvodnje čelika\n19.10.2021 08:23 Autor: Redakcija Biznis.rs 0\nRio Tinto je saopštio da razvija tehnologiju za dobijanje niskougljeničnog čelika, korišćenjem održive biomase umesto koksnog uglja u procesu proizvodnje. Ovaj proces, koji je...\nRio Tinto je saopštio da razvija tehnologiju za dobijanje niskougljeničnog čelika, korišćenjem održive biomase umesto koksnog uglja u procesu proizvodnje.\nOvaj proces, koji je u postupku dobijanja patenta, samo je jedan od brojnih napora koje kompanija ulaže da smanji emisije u lancu vrednosti čelika, u skladu sa opredeljenjem da dostigne ciljeve nulte emisije štetnih gasova do 2050. godine, navodi se u saopštenju, a prenosi B92.net.\n„Rio Tinto je tokom protekle dekade osmislio laboratorijski potvrđen proces koji kombinuje korišćenje sirove, održive biomase i mikrotalasne tehnologije za pretvaranje rude gvožđa u metal tokom procesa proizvodnje čelika“, navodi kompanija i naglašava da, ako se testovi pokažu uspešnim, postoji mogućnost da ova tehnologija dobije komercijalnu primenu u preradi fino usitnjene gvozdene rude kompanije Rio Tinto.\n„Početni rezultati testiranja ovog novog procesa nas ohrabruju i pokazuju da bi to mogao biti isplativ način proizvodnje niskougljeničnog čelika iz naše gvozdene rude iz regiona Pilbara u Australiji“, izjavio je Sajmon Trot (SImon Trott), generalni direktor zadužen za poslove sa rudom gvožđa.\nRio Tinto u ovom procesu koristi lignoceluloznu biomasu biljnog porekla umesto uglja, prvenstveno kao hemijski reduktor.\nKako se navodi, biomasa se meša sa rudom gvožđa i zagreva kombinacijom gasa koji biomasa oslobađa i mikrotalasa visoke frekvencije koji mogu da se dobiju iz obnovljivih izvora energije.\n„Lignocelulozna biomasa obuhvata poljoprivredne nusproizvode (stabljike pšenice, kukuruzovinu, stabljike ječma, otpatke u preradi šećerne trske) i planski gajene useve, koji bi bili održivi izvori za ovaj proces“, navodi Rio Tinto i dodaje da je važno navesti da se u tom procesu neće koristiti prehrambene namirnice kao što su šećer ili kukuruz, kao i da Rio Tinto ne bi koristio izvore biomase koji podrazumevaju seču starih šuma.\nIstraživači Rio Tinta sarađuju sa multidisciplinarnim timom iz Grupe za inženjerstvo mikrotalasnih procesa Univerziteta u Notingemu na daljem razvoju ovog procesa.\nMODERNIZACIJA PROIZVODNJA RUDNIK U FOKUSU\nRast proizvodnje čelika 10 odsto u prvom kvartalu 2021.\nPOKRENUTE PROMENE KOJE SE TIČU RUDARSTVA I ENERGETIKE Biomasa da zameni ugalj i mazut\nŠta očekuje industriju čelika u Velikoj Britaniji\nJapanski proizvođač čelika prelazi na reciklirane sirovine


Starački dom - Beograd "Senior Plus" - Usluge fizioterapeuta -\nDom za stare Senior Plus poseduje salu za masažu, rehabilitaciju i prostorije za fizikalnu terapiju, opremljen sa najsavremenijim aparatima za fizikalnu terpiju i kineziterapiju.\nU domu za stara lica Senior Plus fizikalna terapija predstavlja metodu lečenja koja se koristi prilikom problema koji ograničavaju kretanje, pokret i otežavaju kvalitet života i obavljanje svakodnevnih zadataka i aktivnosti. Cilj fizikalne terapije u Domu starih Senior Plus je da omogući i olakša obavljanje svakodnevnih aktivnosti.\nKineziterapija je sastavni deo fizikalne terapije i rehabilitacije vrlo važan segment lečenja jer aktivno uključuje pacijenta. Kineziterapija je vid lečenja koje koristi pokrete kao metodu lečenja.\nU domu za stare Senior Plus zadaci kineziterapije su :\nprevencija oštecenja funkcije lokomotornog sistema\nrestauracija funkcije lokomotornog sistema\nU Domu za stara lica Senior plus korisnici mogu da odaberu neki od Fit Senior Plus Paketa po posebnom individualnom planu i programu. Posle detaljnog pregleda, lekar i fizioterapeut Doma za stare Senior Plus, predložiće Vam odgovarajuću vrstu i intezitet vežbi uz korekciju ishrane.\nProfesionalni fizioterapeuti u domu za stare Senior Plus pomažu bolesnim i povređenim korisnicima koji su smešteni u našem domu za stare Senior Plus, kao i pomoć u povećanju pokretljivosti, ublažavanju bola te sprečavanju i ublažavanju trajnih posledica bolesti i povreda.


PROVERITE OVAJ OGLAS ZA POSAO, MOŽDA VAM SE SVIDI! Ali ima jedan veoma bitan uslov\nAutor: Glas javnosti 22.12.2021. u 18:22\nU Velikoj Britaniji je otvoren jedan od najneobičnijih konkursa za posao.\nNa malom britanskom otoku Pielu raspisan je konkurs u kojem se traži neko sa iskustvom u vođenju ugostiteljskog objekta, da voli izolaciju i spreman je prihvatiti titulu kralja.\nLoša strana posla su loše vremenske prilike, izolacija i dugo radno vreme. Ali sa druge strane, zaposlena osoba može da uživa na čistom vazduhu, u savršenom pogledu na ptice, more, zalaske i izlaske sunca ali i izolaciji od buke i gužve.\nDžon Marfi, koji već četiri decenije dovodi turiste na ostrvo, kaže kako će onaj ko dobije posao morati biti izuzetno posvećen zadatku: "Ne možete tek tako otići u prodavnicu kada ste na ostrvu. Morate biti posvećeni i voleti izolaciju, mir i tišinu. Malo je onih koji to mogu i žele".\nOstrvo Piel se nalazi kilometar od poluostrva Furnes, a do ove lokacije moguće je doći trajektom koji redovno vozi od aprila do septembra.\nVlasti su u potrazi za nekim ko će provesti deset godina na ostrvu, a početak rada je april. Tada će biti obavljena i ceremonija krunisanja novog kralja Piela, koja izgleda ovako: Okupljeni će zarđalu sablju zabiti u kante piva, nakon čega će novog kralja preliti pivom. Nakon završetka proslave novi kralj će preuzeti obavezu vođenja restorana i održavanja ostrva,prenosi Klix.\nVelika Britanijaostrvokonkurs za posao


rade jaksic\t 07.05.2021. 19:05h\nPremijerka Ana Brnabić obišla je danas, zajedno sa predsednikom Srbije Aleksandrom Vučićem, punktove za vakcinaciju u selu Vrelo u opštini Ub.\nDok je predsednik šutirao penale, premijerka se bukvalno "stopila" sa građanima i iza ograde posmatrala dešavanja na fudbalskom terenu.\nTo nije promaklo objektivu Kurira, koji je uhvatio premijerku u trenutku kada se fotografisala sa dve žene, inače čistačice u Fudbalskom klubu Vrelo. Nema sumnje da će njih dve imati uspomenu za ceo život, a premijerka je pokazala da nema nikakav problem da porazgovara sa građanima, sasluša njihove probleme i, kao što vidite, čak napravi i selfi.\nFudbalski klub Vrelo je osnovao naš proslavljeni fudbaler Nemanja Matić, inače rodom iz ovog sela. Kako su svi prisutni danas imali priliku da se uvere, svlačionice i infrastruktura ovog kluba mogu da stanu rame uz rame sa mnogim klubovima u prestonici.\nNakon Vrela, premijerka je obišla i sela Jabukovac u opštini Lajkovac i selo Rajković u opštini Mionica, gde je uveliko u toku vakcinacija stanovništa protiv korona virusa, sa sve četiri dostupne vakcine.\nAna BrnabićVreloAleksandar Vučićpenaličistačice


Prijedlog odluke o potvrđivanju imenovanja vršilaca dužnosti predsjednika i članova Skupštine Kantonalnog javnog komunalnog preduzeća "Tržnice -pijace" d.o.o. Sarajevo\nViše about Prijedlog odluke o potvrđivanju imenovanja vršilaca dužnosti predsjednika i članova Skupštine Kantonalnog javnog komunalnog preduzeća "Tržnice -pijace" d.o.o. Sarajevo\nPrijedlog odluke o potvrđivanju imenovanja vršilaca dužnosti predsjednika i članova Skupštine Kantonalnog javnog komunalnog preduzeća "Sarajevogas" d.o.o. Sarajevo\nViše about Prijedlog odluke o potvrđivanju imenovanja vršilaca dužnosti predsjednika i članova Skupštine Kantonalnog javnog komunalnog preduzeća "Sarajevogas" d.o.o. Sarajevo\nPrijedlog odluke o potvrđivanju imenovanja vršilaca dužnosti predsjednika i članova Skupštine Kantonalnog javnog komunalnog preduzeća "Toplane - Sarajevo" d.o.o. Sarajevo\nViše about Prijedlog odluke o potvrđivanju imenovanja vršilaca dužnosti predsjednika i članova Skupštine Kantonalnog javnog komunalnog preduzeća "Toplane - Sarajevo" d.o.o. Sarajevo\nPrijedlog odluke o potvrđivanju razrješenja predsjednika i članova Skupštine Kantonalnog javnog komunalnog preduzeća "Toplane - Sarajevo" d.o.o. Sarajevo\nViše about Prijedlog odluke o potvrđivanju razrješenja predsjednika i članova Skupštine Kantonalnog javnog komunalnog preduzeća "Toplane - Sarajevo" d.o.o. Sarajevo\nPrijedlog odluke o potvrđivanju razrješenja predsjednika i članova Skupštine Kantonalnog javnog komunalnog preduzeća "Sarajevogas" d.o.o. Sarajevo\nViše about Prijedlog odluke o potvrđivanju razrješenja predsjednika i članova Skupštine Kantonalnog javnog komunalnog preduzeća "Sarajevogas" d.o.o. Sarajevo\nPrijedlog odluke o potvrđivanju razrješenja predsjednika i članova Skupštine Kantonalnog javnog komunalnog preduzeća "Tržnice - pijace" d.o.o. Sarajevo\nViše about Prijedlog odluke o potvrđivanju razrješenja predsjednika i članova Skupštine Kantonalnog javnog komunalnog preduzeća "Tržnice - pijace" d.o.o. Sarajevo\nPrijedlog odluke o davanju imena parku, na području Općine Centar-MZ "Marijin dvor-Crni vrh";\nViše about Prijedlog odluke o davanju imena parku, na području Općine Centar-MZ "Marijin dvor-Crni vrh";\nViše about Prijedlog odluke o davanju saglasnosti na Finansijski plan prihoda i rashoda za 2019. godinu Fonda Kantona Sarajevo za izgradnju stanova za članove porodica šehida i poginulih boraca, ratne vojne invalide, demobilizirane borce i prognane osobe\nPrijedlog odluke o davanju saglasnosti na Program rada Fonda Kantona Sarajevo za izgradnju stanova za članove porodica šehida i poginulih boraca, ratne vojne invalide, demobilizirane borce i prognane osobe za 2019. godinu\nViše about Prijedlog odluke o davanju saglasnosti na Program rada Fonda Kantona Sarajevo za izgradnju stanova za članove porodica šehida i poginulih boraca, ratne vojne invalide, demobilizirane borce i prognane osobe za 2019. godinu\nPrijedlog odluke o davanju saglasnosti na nacrte ugovora o kupoprodaji nekretnina-etažno vlasništvo u stambeno-poslovnom objektu Niz B, Lamela B 3, izgrađenog u naselju Dobrinja V, Općina Novi Grad Sarajevo, koje će Kantonalni stambeni fond Sarajevo, kao\nViše about Prijedlog odluke o davanju saglasnosti na nacrte ugovora o kupoprodaji nekretnina-etažno vlasništvo u stambeno-poslovnom objektu Niz B, Lamela B 3, izgrađenog u naselju Dobrinja V, Općina Novi Grad Sarajevo, koje će Kantonalni stambeni fond Sarajevo, kao


Bajden i pravoslavni patrijarh o klimi, vjerskim slobodama... - Glas Srpske\nSrna 26.10.2021 09:30\nVAŠINGTON - Vaseljenski patrijarh Vartolomej, duhovni vođa pravoslavnih hrišćana, sastao se odvojeno sa američkim predsjednikom Džozefom Bajdenom i državnim sekretarom Entonijem Blinkenom, piše "Katimerini".\nBajden i Vartolomej razgovarali su o načinima borbe protiv klimatskih promjena i okončanja pandemije virusa korona tokom sastanka u Ovalnom kabinetu, kao i o važnosti vjerskih sloboda.\nBijela kuća je saopštila da je tokom sastanka Vartolomeja i Bajdena "naglašena kritična uloga koju vjerske zajednice imaju u suočavanju sa nizom globalnih izazova sa kojima se svi suočavamo".\nVartolomej je u Bijeloj kući rekao da je izuzetno zadovoljan svojom posjetom, hvaleći Bajdena kao "čovjeka vjere i čovjeka vizije".\n"Ne možemo dozvoliti da se bilo kakvi kratkovidi politički planovi miješaju u naše odnose, koji su kroz i u Hristu Isusu, Gospodu i Spasitelju svijeta", rekao je on.\nIako se očekivalo da će Vartolomejeva posjeta skrenuti pažnju na nevolje male pravoslavne hrišćanske manjine u njegovoj domovini Turskoj, on je uzeo diplomatski ton na ranijem sastanku tokom doručka koji je organizovao turski ambasador Hasan Murat Merdžan, navodi se u napomenama koje je objavila grčka pravoslavna nadbiskupija Amerike.\nVartolomej je izjavio da je njegova misija kao patrijarha "čisto duhovna i pokazuje kako Turska može biti – ne samo inkluzivno društvo, već i graditelj mostova između Istoka i Zapada".\n"Razgovarali su o posvećenosti SAD podršci vjerskim slobodama širom svijeta i mogućnostima da rade sa pravoslavnom zajednicom na pitanjima od zajedničkog interesa, kao i sa vjerskim manjinama u Turskoj i regionu", rekao je Prajs.\nVartolomej je rekao i to da će se pridružiti papi Franji i vođama drugih velikih religija širom svijeta kako bi pozvali globalnu zajednicu da olakša vakcinaciju protiv kovida 19 za cijeli svijet, posebno za siromašne zemlje.\nVartolomej je ranije pušten iz vašingtonske bolnice nakon jedne provedene noći. On je doveden u Univerzitetsku bolnicu "Džordž Vašington" u nedjelju uveče nakon što se osjećao "loše" zbog dugog leta u subotu i zgusnutog rasporeda, saopštila je grčka pravoslavna arhiepiskopija.


Naslovna/Kultura/Koncert posvećen Arsenu Dediću 30. maja u Sava centru\nKoncert pod nazivom “Sve bilo je muzika” posvećen opusu najznačajnijeg šansonjera sa prostora nekadašnje Jugoslavije Arsenu Dediću biće održan 30. maja u Sava centru.\nArsenovu muziku interpretiraće Gabi Novak, Matija Dedić, Ana Stanić, Petar Grašo, The Frajle, Sergej Cvetković, Bojana Stamenov, Nikša Bratoš, Klapa “Maslina”, a kao specijalni gost na koncertu pojaviće se Hor “Kolibri”.\nArsenovu poeziju govoriće poznati beogradski glumac Dragan Vujić Vujke.\nMatija Dedić čuveni džez pijanista i sin Arsena Dedića i Gabi Novak kaže za Tanjug kaže da se na organizaciju ovakvog događaja odlučio jer je prije tri godine koncert posvećen njegovom ocu u Sava centru imao veliki uspjeh.\n“Beograd je nesumnjivo grad u kojem ima najviše poštovalaca muzike Arsena Dedića. Moj zadatak je da održim sjećanje na izuzetan muzički opus Arsena Dedića na cijelom prostoru nekadašnje Jugoslavije”, kazao je Dedić i dodao da u Beograd 30. maja stiiže Klapa “Masllina” iz Šibenika, grada u kojem je rođen Arsen Dedić.\n“Biće to prilika da publika u Beogradu čuje pjesme autentično izvedene u najboljoj tradiciji dalmatinskog muzičkog kulturnog nasleđa. Dugujem svom ocu organizaciju ovakvih događaja. Nikada nisam želio da pozivam neke ‘kapitalce na ovakve koncerte koji nisu imali nikakve veze sa mojim ocem…Svi učesnici koncerta u Sava centru na neki način su povezani sa mojim ocem…Osnovna mjera je velika ljubav prema njegovoj muzici”, kazao je Matija.\nBeograd džez hor Koncert ljubav muzika Sava Uspjeh\nPotvrdila nauka: Freddie Mercury najbolji je pjevač svih vremena\n„Banja Luka 1918“: Otvorena izložba o stogodišnjici oslobođenja\nNikola Đuričko: Koštalo me što sam slobodni misleći čovjek (INTERVJU)


Igrači će od sad biti sankcionisani zbog preglasnog vriska! - OnlineVesti\nIgrači će od sad biti sankcionisani zbog preglasnog vriska!\nFoto: Printscreen/Youtube/Timothy Lam\nIFAB, telo koje se bavi pravilima u fudbalu, odnosno donošenju novih i ispravljanju postojećih pravila, donelo je odluku da ukoliko je vrisak igrača koji je dobio udarac lažan i preglasan, dobiće žuti karton, prenose “San” i “Dejli Mejl”.\nRazlog donošenja ovog pravila je utakmica između Barnlija i Arsenala, koja je odigrana u subotu.\nNakon jednog prekršaja Pitersa nad Lakazetom, Francuz je glasno vrisnuo, tako da su svi pomislili da je reč o ozbiljnoj povredi, a mnogi kažu da je Lakazet napravio rekord po broju decibela koji je tom prilikom ispustio. Nedugo zatim je nastavio utakmicu kao da se ništa nije desilo.\nUsled pandemije koronavirusa, stadioni su prazni, tako da je lako čuti jauke, a televizije su se izvinjavale zbog mnogobrojnih psovki koje su se čule.\nGari Lineker, Ijan Rajt i Dion Dublin, komentarisali su situaciju u kojoj se našao Lakazet u emisliji ,,Match of the day”.\nBivši sudija Premijer lige, Mark Klatenburg, imao je zanimljivu izjavu.\n– Kada sam ja sudio, nisam mogao čuti vriske usled buke koja je dolazila od navijača. Sada sudije mogu čuti sve na terenu, a takođe i sve ono što dolazi van terena iz tehničkih područja dok pokušavaju da vode utakmicu. Međutim, sudija svira ono što vidi, ne ono što čuje, tako da je vrisak samo jeftin pokušaj uticaja na iskusne sudije.